title: Banikoara

text: Seudun pääelinkeino on maanviljely (noin 50 % väestöstä). Banikoara on Beninin tärkein puuvillanviljelyalue. Muita viljelykasveja ovat maissi, durra, hirssi, riisi, jamssi, kassava, soija, lehmänpapu, maapähkinä, okra, sipuli, tomaatti, paprika, peruna, bataatti ja vesimeloni. Lisäksi harjoitetaan karjanhoitoa. Kaupan osuus elinkeinorakenteesta on noin neljännes ja teollisuuden 7 %. Banikoara on tärkeä kauppapaikka. Teollisuutta edustaa puuvillanjalostuslaitos.


title: Banikoara

text: Tärkein liikenneväylä on Kandin ja Kéroun välinen päällystämätön maantie, josta Banikoarassa haaraantuu tie Burkina Fasoon. Palveluihin kuuluu satakunta alkeiskoulua ja kymmenkunta yläkoulua, aluesairaala ja seitsemän terveysasemaa.


title: Banikoara

text: Seudun tärkein nähtävyys on W-kansallispuisto. Matkailijoita käy Banikoarassa vähän, mutta kaupungissa on muutamia majoitus- ja ravintolapalveluja.


title: Saved from the Titanic

text: Saved from the Titanic on vuonna 1912 ensi-iltansa saanut mykkälyhytelokuva, jonka pääosassa on yhdysvaltalainen RMS "Titanicin" haaksirikosta selviytynyt näyttelijätär Dorothy Gibson. Gibson oli mukana kirjoittamassa elokuvan käsikirjoitusta ja esittää elokuvassa fiktiivistä versiota itsestään. Elokuvassa Gibsonin roolihahmo kertoo uppoamisesta vanhemmilleen ja kihlatulleen, ja kertomusta kuvitetaan kuvamateriaalilla jäävuorista, Titanicin sisaraluksesta ""Olympicista"" sekä laivan kapteenista Edward Smithistä. Elokuvassa Gibsonilla on yllään samat vaatteet kuin hänellä oli päällään Titanicin upotessa. Elokuvaa kuvattiin newjerseyläisessä studiossa ja New Yorkin satamassa. Elokuva oli ensimmäinen Titanicin turmasta kertova elokuva – se sai ensi-iltansa vain 29 päivää turman jälkeen.


title: Saved from the Titanic

text: Elokuva julkaistiin kansainvälisesti ja se sai hyvät katsojaluvut sekä positiiviset arviot, vaikkakin jotkut kritisoivat sitä turman kaupallistamisesta. Elokuvan kaikki kappaleet tuhoutuivat studiopalossa vuonna 1914, eikä siitä ole jäljellä kuin valokuvia. Elokuva oli Gibsonin viimeinen, sillä hän kärsi hermoromahduksen sen valmistumisen jälkeen.


title: Armenian ja Azerbaidžanin rajakonflikti 2014

text: Armenian ja Azerbaidžanin rajakonflikti on meneillään oleva rajariita Armenian ja Azerbaidžanin välillä. Konflikti on jatkoa useita vuosia kestäneelle kiistalle Vuoristo-Karabahista, mikä syttyi uudestaan 30. heinäkuuta 2014.


text: Armenian ja Azerbaidžanin joukot ottivat yhteen Vuoristo-Karabahissa 30. heinäkuuta. Yhteenotossa kaatui kuusi armenialaista ja kolmetoista azerbaidžanilaista. Yhteenoton jälkeen maat ovat keskittäneet joukkojaan rajoilleen.


text: Armenia järjesti yhteisen viikon mittaisen sotaharjoituksen Vuorisot-Karabahin tasavallan kanssa marraskuun alussa. 12. marraskuuta Azerbaidžan ampui alas harjoituksiin osallistuneen helikopterin ja sen kolmihenkinen miehistö menehtyi.


title: Tiistenjoen Osuuspankki

text: Tiistenjoen Osuuspankki on yksi POP Pankki -ryhmän itsenäisistä pankeista. Tiistenjoen kylässä Lapualla toimivan pankin toiminta on jatkunut yli sata vuotta: Tiistenjoen Osuuspankki on ollut Kaupparekisterissä 27.04.1905 lähtien.


title: Tiistenjoen Osuuspankki

text:
Osuuskassan perustamisessa 1905 kiehtoi sen modernius. Säästöpankkeja ja liikepankkeja oli ollut jo pitkään ja ajatus omissa käsissä olevasta pankista kiehtoi osaa tiistenjokelaisista.
Ensi alkuun pankki toimi 1918–1937 samassa talossa, jossa toimi myös osuusmeijeri.


title: Tiistenjoen Osuuspankki

text: Pankkitoiminnassa ilmeni myös puutteita. 1910 Yrjö Arvola havaitsi kassatarkastuksissa puutteita. Muun muassa lainojen takaisinmaksuajat olivat hänen mukaansa epämääräiset.


title: Tiistenjoen Osuuspankki

text: Osuuspankki muutti uuteen toimitilaan 12.2.1956.


title: Tiistenjoen Osuuspankki

text: 1950-luku oli pankille suurta kasvun aikaa, mutta niin myös kilpailijoille. Varteenotettavin kilpailija oli Säästöpankin Tiistenjoen konttori, mutta myöhemmin Postisäästöpankin konttoriverkoston laajetessa siitäkin tuli suuri kilpailija.


title: Tiistenjoen Osuuspankki

text: 1980-luvulla pankki oli konservatiivinen lainojen myöntämisessä. Pankkikriisin aikana 1991 pankki velvoitettiin ostamaan Säästöpankin Tiistenjoen konttorin liiketoiminta.


title: Tiistenjoen Osuuspankki

text: 1990-luvulla osuuspankkien keskusjärjestö alkoi vaatia yhteisvastuuta, mikä tulkittiin tiisteläisten keskuudessa sanavallan menettämiseksi omasta toiminnasta. Taustalla vaikutti Lapuan säästöpankin tapahtumat. Lapuan säästöpankki yhdistettiin ensin Etelä-Pohjanmaan säästöpankkiin ja myöhemmin Suomen Säästöpankkiin (SSP) ja sen toiminta lopetettiin.


title: Tiistenjoen Osuuspankki

text: 10.4.1997 osuuskuntakokouksessa päätettiin liittyä paikallisosuuspankkien »kapinapankkeihin». Toimitusjohtajana vuodesta 1985 toiminut Raimo Nikkari oli tyytyväinen muutokseen.


title: Tiistenjoen Osuuspankki

text: Pankilla on jäseniä eli asiakasomistajia 779 ja asiakkaita yli 1800 (2017). Toiminnan voitto verojen jälkeen oli 155 414,39 euroa vuonna 2017.


title: Christian Daniel Rauch

text: Christian Daniel Rauch (2. tammikuuta 1777 Arolsen, Waldeck – 3. joulukuuta 1857 Dresden, Saksi) oli preussilainen kuvanveistäjä ja yksi johtavista saksalaisista kuvanveistäjistä 1800-luvulla. Hänen työnsä edustavat klassistista tyyliä.


title: Christian Daniel Rauch

text: Rauch oli Waldeckin ruhtinaan kamaripalvelijan poika. Hän pääsi 17-vuotiaana vuonna 1790 kuvanveistäjä Friedrich Valentinin oppilaaksi ja oli myöhemmin myös Johann Christian Ruhlin oppilaana Kasselissa. Isänsä ja veljensä kuoltua Rauch joutui nuorena elättämään perheensä, ja ryhtyi siksi veljensä seuraajana Preussin kuningas Fredrik Vilhelm III:n kamaripalvelijaksi vuonna 1797. Tämä merkitsi Rauchille aluksi luopumista taideopinnoista. Hän onnistui kuitenkin kiinnittämään hovikuvanveistäjä Johann Gottfried Schadowin huomion, ja opiskeltuaan vuoden ajan taidehistoriaa ja arkeologiaa Berliinin taideakatemiassa hän pääsi vuonna 1803 Schadowin henkilökohtaiseksi oppilaaksi. Saatuaan kuninkaalta pitkän matka-apurahan hän jatkoi opintojaan vuosina 1804–1810 Roomassa, jossa hän kuului Preussin lähettiläänä toimineen Wilhelm von Humboldtin johtamaan saksalaisyhteisöön. Humboldt toimi sittemmin Rauchin suojelijana.


title: Christian Daniel Rauch

text: Rauch debytoi veistoksellaan "Endymion" vuonna 1802. Hän sai Rooman-vuosinaan vaikutteita muun muassa Antonio Canovalta ja Bertel Thorvaldsenilta. Rauchin ensimmäinen merkittävä työ oli nuorena kuolleen kuningatar Luisen hautamuistomerkki Charlottenburgin linnan puistoon rakennetussa mausoleumissa. Luisen kuoltua vuonna 1810 kuningas Fredrik Vilhelm pyysi aluksi tarjoamaan muistomerkin veistotyötä Canovalle tai Thorvaldsenille, mutta Thorvaldsenin kieltäydyttyä Rauch kutsuttiin vuonna 1811 Berliiniin suorittamaan työ. Vuonna 1815 pystytetty marmorinen veistos sai tunnustusta luonnollisuudestaan ja suloisuudestaan. Rauch toteutti tämän jälkeen monia julkisia muistomerkkejä, joiden joukossa olivat muun muassa Bülowin (1822), Scharnhorstin (1822) ja Blücherin (1826) patsaat Berliinin Neue Wachen edustalla, Goethen patsas Frankfurtissa, kuningas Maksimilian I:n patsas Münchenissä (1829, pystytetty 1835), Albrecht Dürerin patsas Nürnbergissä sekä Fredrik Suuren ratsastajapatsas Berliinin Unter den Lindenillä (1839, pystytetty 1851). Rauch veisti myös kuningas Fredrik Vilhelm III:n hautasarkofagin vuonna 1840, kuusi suurta veistosta Walhallaan sekä useita voitonjumalatar Viktoriaa esittäneitä patsaita erilaisiin muistomerkkeihin.


title: The Time Tunnel

text: The Time Tunnel on vuosina 1966–1967 esitetty yhdysvaltalainen science fiction -televisiosarja, joka kertoo aikamatkustuksesta. Sarja oli tuottaja-kehittäjä Irwin Allenin kolmas science fiction -televisiosarja. Sen julkaisi 20th Century Fox ja se esitettiin ABC-kanavalla. Sarjaa tehtiin yksi tuotantokausi, jossa oli 30 jaksoa. Sarjan uusintoja esitetään kaapelikanavilla sekä Internet-esityksinä. Sarjaan perustuvan uuden sarjan pilottijakso tuotettiin vuonna 2002, mutta sarjaa ei lopulta tehty.


Uinnin pitkän radan Euroopan-mestaruuskilpailut 2014 olivat järjestyksessään 32. uinnin pitkän radan Euroopan-mestaruuskilpailut. Kilpailut käytiin Saksan Berliinissä 13.–24. elokuuta.


title: Uinnin pitkän radan Euroopan-mestaruuskilpailut 2014

text: Taitouinti- ja avovesiuintitapahtumat järjestettiin 13.–17.8. ja uimahypyt sekä uintikilpailut 18.–24.8.


text: Isäntämaa


title: Badi’ al-Jazari

text: Al-Shaykh Ra'is al-A'mal Badi' al-Zaman Abu al-'Izz ibn Isma'il ibn al-Razzaz al-Jazari alias Badi' al-Jazari (1136 - 1206) oli nykyisen Turkin alueella vaikuttanut matemaatikko, keksijä ja mekaniikan tuntija. Juuri ennen kuolemaansa al-Jazari julkaisi kirjan "Kitab fi macrifat al-hiyal al-handasiyya" (). Kirjan kuudessa kappaleessa hän kuvailee yli sata mekaanista keksintöä, kuten kelloa, juoma-automaattia, pumppua ja leikkikalua sekä rakennusohjeet niille.


title: Urho Kittilä

text: Urho Nikolai Kittilä (9. kesäkuuta 1897 Koski Tl – 25. heinäkuuta 1977) oli suomalainen opetusneuvos, Maalaisliiton lehtien toimittaja, pakinoitsija ja Maalaisliiton sanomakeskuksen johtaja. Kittilä käytti pakinoissaan nimimerkkejä "Tompan Tuomo" ja "Urmakka".


title: Urho Kittilä

text: Kittilän vanhemmat olivat maanviljelijä Juho Henrik Kittilä ja tämän toinen puoliso Eva Katariina Wilde. Hän kävi 1916 maamieskoulun.


title: Urho Kittilä

text: Kittilä oli toimittajana "Turunmaa"-lehdessä 1924–1930 ja "Suomenmaa"-lehdessä 1931–1933. Hän oli lyhyen aikaa myös "Suomenmaan" päätoimittajana 1933. Tämän jälkeen Kittilä toimi sanomalehti "Ilkan" Helsingin-edustajana ja pakinoitsijana 1933–1937. Vuodesta 1938 alkaen hän oli Maalaisliiton sanomakeskuksen johtajana aina eläkkeelle jäämiseensä saakka 1962. Kittilä sai opetusneuvoksen arvon 1961.


title: Urho Kittilä

text: Kittilä oli Maalaisliiton sanomalehtimiesyhdistyksen puheenjohtajana 1933–1937, sihteerinä 1938–1947 ja varapuheenjohtajana vuodesta 1948. Hän oli valtion elokuvatarkastamon varapuheenjohtaja vuodesta 1946 ja Seuranäyttämötoiminnan keskusliiton puheenjohtaja 1948.


title: Urho Kittilä

text: Urho Kittilä oli naimisissa vuodesta 1922 Helmi Nopolan kanssa. Heidän vanhin tyttärensä on kansanedustaja ja ministeri Marjatta Väänänen.


title: Hedelmäviini

text: Hedelmäviini on käymisteitse valmistettu alkoholijuoma, jota tehdään hedelmistä tai marjoista mutta ei viinirypäleistä. Marjoista tehtyjä viinejä kutsutaan myös marjaviineiksi. Hedelmäviinejä on niin kuivia kuin makeitakin, ja niiden alkoholipitoisuus on keskimäärin 11 prosenttia, ylimmillään 16 prosenttia. Hedelmäviinien valmistusprosessi on samankaltainen kuin viinirypäleviinilläkin. Kotiviinit tehdään yleensä hedelmistä tai marjoista.


title: Hedelmäviini

text: Hedelmäviinejä on kuivasta makeaan. Niiden alkoholipitoisuus on keskimäärin 11 prosenttia ja ylimmillään 16 prosenttia. Marjaviinit ovat noin kaksinverroin hapokkaampia kuin rypäleviinit mutta selvästi vähemmän makeita. Niistä ei myöskään yleensä löydy samanlaista pitkää makua kuin hyvistä rypäleviineistä.


title: Hedelmäviini

text: Hedelmäviinejä tehdään muun muassa viinimarjasta, karviaisesta, mustikasta, mansikasta, variksenmarjasta, mesimarjasta, lakasta, pihlajanmarjasta, ruusunmarjasta ja vadelmasta tai omenasta, päärynästä, luumusta ja kirsikasta. Yhteen viiniin voi käyttää myös useita eri raaka-aineita. Viinin maku ei juurikaan muistuta raaka-aineensa makua. Suomessa marjaviinien raaka-aineena käytetään pääasiassa viljeltyjä marjoja, sillä luonnonmarjojen happokoostumus ei ole yhtä soveltuva viinin valmistukseen.


title: Hedelmäviini

text: Viiniin käytettävät marjat laitetaan keruun jälkeen usein pakkaseen, jolloin niistä tulee mehukkaampia. Pakastaminen sallii myös viinin tuottamisen tasaisemmin pidemmän ajan kuluessa.


title: Hedelmäviini

text: Marjoista tai hedelmistä tehtävien viinien valmistusprosessi on hyvin samanlainen kuin rypäleviinienkin. Raaka-aine puristetaan aluksi mehuksi, ja siihen lisätään vesi, sokeri ja hiivaravinne. Hiivan käyminen alkaa, ja muodostuu alkoholia sekä hiilidioksidia, joka poistetaan. Käyminen kestää kahdesta kolmeen viikkoa. Sen jälkeen viini kirkastetaan kirkastusaineilla ja suodatetaan levysuodattimilla. Viini kypsytetään, jolloin sakka laskeutuu pohjalle. Kypsytys voi kestää jopa puoli vuotta. Kypsytyksen jälkeen viini suodatetaan taas. Viini voidaan myös jälkimakeuttaa. Lopuksi viini pullotetaan ja varastoidaan vaaka-asentoon 12–16 asteessa.


title: Hedelmäviini

text: Marjaviinit juodaan yleensä nuorena, sillä niiden maku on parhaimmillaan kaksi tai kolme vuotta pullotushetkestä. Marjaviinejä valmistetaan etenkin Suomessa, Ruotsissa ja Saksassa sekä Yhdysvalloissa. Marjaviinejä on maailman viineistä alle yksi prosentti − 99 prosenttia on rypäleviinejä. Vuonna 2010 marjaviinien kulutus Suomessa oli koko viininkulutuksesta alle yhden prosentin. Tilaviinin nimellä myytäviä hedelmäviinejä myytiin Suomessa vuoden 2013 kesällä 27 viinitilalta.


title: Hedelmäviini

text: Suomen lainsäädäntö käyttää hedelmä- ja marjaviineistä yhteisnimitystä "hedelmäviini". Suomessa myytävän hedelmäviinin nimen etuliitteenä tulee olla sen hedelmän tai marjan nimi, joka on juoman pääasiallinen raaka-aine. Jos mikään raaka-aine ei ole hallitseva, voidaan nimessä käyttää sanaa ”hedelmä” tai ”marja”. Suomessa viinitiloilta myytäviä viinejä eli "tilaviinejä" saa myydä vain valmistuspaikan välittömässä läheisyydessä, ja tuotannon on täytettävä sosiaali- ja terveysministeriön määrittelemät valmistusehdot.


title: Reinhold Begas

text: Reinhold Begas (15. heinäkuuta 1831 Berliini – 3. elokuuta 1911 Berliini) oli saksalainen kuvanveistäjä. Hän oli Saksan johtava kuvanveistäjä 1800-luvun lopulla. Begas suosi taiteessaan mytologisia aiheita, mutta hänet muistetaan parhaiten tekemistään saksalaisten suurmiesten muotokuvista ja muistomerkeistä.


title: Reinhold Begas

text: Reinhold Begasin isä oli taidemaalari Carl Begas vanhempi. Begas opiskeli vuosina 1846–1851 Johann Gottfried Schadowin johtamassa Berliinin taideakatemiassa ja sen jälkeen Christian Daniel Rauchin yksityisoppilaana. Rauchin ohjauksessa syntyivät Begasin ensimmäiset huomiota herättäneet työt. Begas jatkoi opintojaan 1856–1858 Roomassa, missä hän kiinnostui varsinkin Michelangelon töistä ja barokkitaiteesta. Barokkivaikutteet näkyvät monissa Begasin myöhemmistä suurtöistä. Roomassa hän tutustui taidemaalari Arnold Böckliniin, jolta sai myös vaikutteita työhönsä. Saksaan palattuaan Begas veisti muun muassa Berliinin pörssitalon päätykolmioveistoksen. Hän voitti vuonna 1863 kilpailun kuningas Fredrik Vilhelm III:n ratsastajapatsaasta Kölniin, mutta patsaan toteutus annettiin lopulta Gustav Bläserille. Vuosina 1860–1862 Begas oli Weimarin kuninkaallisen taidekoulun professorina.


title: Reinhold Begas

text: Begasin Berliiniin suunnittelemiin merkittäviin muistomerkkeihin ja muihin julkisiin töihin lukeutuvat Friedrich Schillerin (1871) ja Alexander von Humboldtin patsaat, Neptunbrunnen-suihkukaivo (1891), keisari Vilhelm I:n kansallismuistomerkki (1897), Otto von Bismarckin kansallismuistomerkki (1901), kaksi reliefiä Siegessäulea varten sekä Vilhelm I:n ja Valdemar Suuren patsaat Siegesalleen veistoskujalla. Begas veisti myös rintakuvia useista keisarillisen perheen jäsenistä ja muista merkkihenkilöistä, kuten Bismarckista ja Moltkesta, sekä keisari Fredrik III:n hautasarkofagin. Hänen lukuisista antiikin mytologiaan liittyneistä veistoksistaan maininnan arvoinen on muun muassa "Merkurius ja Psykhe" (1874).


title: Reinhold Begas

text: Reinhold Begasin veljiä olivat taidemaalarit Oscar Begas, Aldalbert Begas ja Karl Begas nuorempi.


title: Loïc Perrin

text: Loïc Perrin (s. 7. elokuuta 1985 Saint-Étienne) on ranskalainen jalkapalloilija. Hän edustaa maansa pääsarjassa Ligue 1:ssä pelaavaa AS Saint-Étienneä. Perrin voi pelata sekä keskuspuolustajana että puolustavana keskikenttäpelaajana. Perrin on pelannut kuusi ottelua Ranskan nuorten maajoukkueissa.


title: Loïc Perrin

text: Perrin on edustanut koko uransa kotikaupunkinsa AS Saint-Étienneä. Debyytti liigassa tapahtui 18-vuotiaana, vuonna 2003. Kaudella 2007-2008 Perrin valittiin seuran kapteeniksi ja on toiminut tässä kunniatehtävässä siitä asti.


title: Loïc Perrin

text: Perrin on pelannut Ranskan nuorten maajoukkueissa kuusi ottelua vuosina 2003-2005. Ranskan jalkapallomaajoukkueessa hän ei ole kuitenkaan esiintynyt vielä kertaakaan.


title: BURRDA

text: BURRDA on urheiluvarustevalmistaja, joka valmistaa vaatteita ja kenkiä jalkapalloa, käsipalloa, rugbyä, juoksua ja harjoittelua varten. Yritys perustettiin Sveitsin Genevessä vuonna 2007 ja sen päämajat sijaitsevat nykyisin Genevessä ja Qatarin Dohassa. Tunnettuja BURRDAn urheiluvaatteissa urheilevia joukkueita ovat muun muassa Belgian ja Tunisian jalkapallomaajoukkueet, Yhdysvaltain käsipallomaajoukkue sekä Ranskan jalkapallon pääsarjassa Ligue 1:ssä pelaava OGC Nice.


title: Karimama

text: Karimama on kunta ja kaupunki Aliborin departementissa Beninissä. Se sijaitsee Nigerjoen varrella 120 kilometriä departementin pääkaupungista Kandista pohjoiseen. Kunnassa on 39 600 asukasta (vuonna 2002).


title: Karimama

text: Karimaman kunnan pinta-ala on 6 102 neliökilometriä. Se rajoittuu lounaassa Aliborin departementin Banikoaran, kaakossa Kandin ja idässä Malanvillen kuntiin, pohjoisessa Nigeriin ja lännessä Burkina Fasoon. Pinta-alasta 5 632,8 neliökilometriä kuuluu W-kansallispuistoon.


title: Karimama

text: Kunnan pohjoisrajalla virtaa Nigerjoki. Sen sivujokia ovat Mékrou ja Alibori. Seutu sijaitsee Sudanin ja Sahelin siirtymävyöhykkeellä. Vuotuinen sademäärä on 600 millimetriä. Sadekausi kestää toukokuun puolestavälistä lokakuuhun ja kuiva kausi marraskuusta toukokuun puoleenväliin. Kasvillisuudeltaan alue on savannia. Jokien varsilla on galleriametsiä. Monseyn arrondissementin Loumbou Loumboussa on huomattava rautaesiintymä.


title: Karimama

text: Kuntaan kuuluu viisi arrondissementtia: Karimama, Birni-Lafia, Bogo Bogo, Kompa ja Monsey. Ne käsittävät yhteensä 16 kylää ja kaksi kaupunginosaa. Kaupunkiväestön osuus on 3,0 % (vuonna 1992).


title: Karimama

text: Asukkaista 63,8 % on dendejä, 18,3 % fulbeja, 9,0 % gurmia ja loput 7,1 % muun muassa hausoja, joruboja, foneja ja barboja. Yhteisenä kielenään kansat käyttävät dendiä. Uskonnoltaan 91,3 % on muslimeja, 3,6 % harjoittaa perinteisiä uskontoja ja 1,5 % on katolisia.


title: Karimama

text: Seudun pääelinkeino on maanviljely. Tärkeimmät viljelykasvit ovat durra, hirssi, maissi, riisi, maniokki, okra, paprika, sipuli, tomaatti, peruna, puuvilla, maapähkinä ja palkokasvit. Lisäksi harjoitetaan karjanhoitoa, kalastusta ja pienimuotoista kaupankäyntiä. Kotieläimiä ovat naudat, lampaat, vuohet, aasit, hevoset ja siipikarja. Käsityöammattien merkitys on vähäinen eikä teollisuutta ole lainkaan.


title: Karimama

text: Karimaman kautta kulkee Guénésta Monseyhin johtava tie, josta vain alkuosa on ajokelpoinen vuoden ympäri. Myös Nigerjoki toimii liikenneväylänä. Palveluihin kuuluu parikymmentä alakoulua, yksi yläkoulu ja neljä terveyskeskusta.


title: Karimama

text: Matkailijoita houkuttelevat lähinnä Nigerjoki ja W-kansallispuisto. Varsinaisia matkailupalveluja ei ole.


title: Dušan Tadić

text: Dušan Tadić (s. 20. marraskuuta 1988 Bačka Topola) on serbialainen jalkapalloilija,joka edustaa Hollantilaista AFC Ajaxia. Tadić on pelipaikaltaan hyökkäävä keskikenttäpelaaja. Hän kuuluu Serbian jalkapallomaajoukkueeseen.


title: Dušan Tadić

text: FK Vojvodinassa ammattilaisuransa vuonna 2006 aloittanut Tadić pelasi seurassa viiden kauden aikana yli sata ottelua ja teki 29 maalia. Vuonna 2010 hän siirtyi Hollannin Eredivisien FC Groningeniin. Hän oli Euroopan kolmanneksi paras syöttelijä kaudella 2010-11. 2012 Tadić vaihtoi seuraa Hollannissa, hän siirtyi FC Twenteen. Twentessä hän pelasi myös kaksi vuotta hyvillä tehoilla, ennen kuin siirtyi kesän 2014 siirtoikkunassa noin 11 miljoonalla punnalla Valioliigan Southampton FC:hen. Debyytti Valioliigassa tapahtui elokuussa 2014 Liverpool FC:tä vastaan ja avausmaali syntyi saman vuoden lokakuussa Sunderland AFC:ta vastaan, pelissä jossa hän antoi myös neljä maalisyöttöä.


title: Dušan Tadić

text: Tadić debytoi Serbian jalkapallomaajoukkueessa jo vuonna 2008, mutta vasta vuonna 2011 hänestä tuli vakituinen osa joukkuetta. Ensimmäisen maaottelumaalinsa hän teki vuonna 2012 Novi Sadissa MM-karsintaottelussa Walesia vastaan. Kyseisissä MM-karsinnoissa hän teki kaiken kaikkiaan kaksi maalia.


title: Carlos Portela

text: Carlos Rodríguez Portela (s. 11. helmikuuta 1987 Redondela, Espanja), tunnettu myös nimellä Caloi, on entinen espanjalainen jalkapalloilija, joka edusti viimeisimpänä Ykkösessä pelannutta FC Honkaa. Hän oli pelipaikaltaan keskikenttäpelaaja.


title: Carlos Portela

text: Portela siirtyi Honkaan Espanjan neljännen sarjatason CD Chocosta toukokuussa 2014 yhdessä Pablo Couñagon kanssa, mutta amatööristatuksen vuoksi FIFA esti heidän siirtonsa, sillä se tapahtui siirtoajan ulkopuolella. Portela ja Couñago debytoivat liigassa vasta elokuussa IFK Mariehamnia vastaan. Rodríguez onnistui ensimmäisessä pelissään maalinteossa Hongan hävitessä ottelun 4–1.


title: Saksan kansalliskirjasto

text: Saksan kansalliskirjasto ( tai "DNB") on Saksan liittotasavallan kansalliskirjasto, joka toimii maan keskeisenä arkistointikirjastona ja kansallisena kirjastokeskuksena. Kansalliskirjaston toimitilat sijaitsevat Frankfurt am Mainissa ja Leipzigissa. Se perustettiin vuonna 1912.


title: Saksan kansalliskirjasto

text: Kirjaston tehtävänä on kerätä, pysyvästi arkistoida, kokonaisvaltaisesti dokumentoida, tallentaa ja luetteloida kaikki saksalaiset ja saksankieliset julkaisut vuodesta 1913 alkaen. Tämän lisäksi sinne kerätään ulkomaiset julkaisut Saksasta, saksalaisten julkaisujen käännökset sekä saksalaisten emigranttien julkaisut Natsi-Saksan ajalta (1933-1945).


title: Saksan kansalliskirjasto

text: Kirjaston velvollisuudet on jaettu Leipzigin ja Frankfurtin toimipisteiden kesken, kummankin keskuksen keskittyessä omiin erikoisaloihinsa. Kolmas laitos Deutsches Musikarchiv Berlin, perustettiin vuonna 1970. Se keskittyy arkistoimaan musiikkiin liittyvää materiaalia (niin painotuotteita kuin levytyksiäkin).


title: Wilhelmplatz

text: Wilhelmplatz oli aukio Berliinin keskustassa Wilhelmstrassen itäpuolella, Vossstrassen päässä. Aukiota vastapäätä Wilhelmstrassen toisella puolella sijaitsi entiseen Radziwiłłin palatsiin perustettu vanha valtakunnankanslia, ja aukion ympärillä oli muitakin ministeriöitä ja merkittäviä rakennuksia. Aukion pohjoisreunalla oli Johanniittain ritarikunnan käyttöön alkujaan rakennettu Ordenspalais, joka toimi vuodesta 1829 alkaen yhtenä Hohenzollernien residensseistä. Natsi-Saksan aikana rakennuksessa toimi Joseph Goebbelsin johtama propagandaministeriö. Wilhelmplatzia ympäröineet rakennukset tuhoutuivat pääosin toisessa maailmansodassa.


title: Wilhelmplatz

text: Wilhelmplatz luotiin aikanaan paraatiaukioksi. Se sai nimensä vuonna 1749 Preussin kuningas Fredrik Vilhelm I:n mukaan. Hänen määräyksestään aukiolle pystytettiin neljän preussilaisen sotapäällikön, sotamarsalkka Schwerinin, kenraaliluutnantti Winterfeldtin, ratsuväenkenraali Seydlitzin ja sotamarsalkka Keithin patsaat. Niiden seuraksi lisättiin 1820-luvulla kenraali Zietenin ja herttua Leopold I:n patsaat. Alkuperäiset marmoripatsaat korvattiin vuonna 1857 pronssikopioilla.


title: Wilhelmplatz

text: Itä-Saksan viranomaiset uudelleennimesivät aukion vuonna 1950 Thälmannplatziksi kommunistipoliitikko Ernst Thälmannin mukaan. Paikalle rakennettiin 1980-luvulla asuintaloja, joten nykyään paikalla ei ole enää aukiota lainkaan. Wilhelmplatzilla sijainneet preussilaisten kenraalien patsaat on 2000-luvulla pystytetty uudelleen viereisen Mohrenstrassen keskikäytävälle.


title: Otavan satamarata

text: Otavan satamarata on Savon radalta Otavan rautatieasemalta Puulaveden rantaan Otavan satamaan ja Otavan sahalle erkaneva rata, joka valmistui 1891. Radan pituus oli alkuaan 1,8 kilometriä ja myöhemmin 2,5 kilometriä. Otavan satamaan valmistui myös Otavan sataman asemarakennus ja liiteri vuonna 1900. Aseman rakennuksiin kuului myös satamaratapihan länsireunalla sijaitsevalla kivisellä laivalaiturilla oleva tavaramakasiini.


title: Otavan satamarata

text: Otavan satamaan tuotiin puuta uittamalla ja proomuilla. Sataman alueella toimi kaksi sahalaitosta, Karhulan ja Otavan sahat jotka käyttivät osan raakapuusta ja loput kuljetettiin edelleen eteenpäin rautateitse. Satamassa oli myös matkustajaliikennettä sillä S/S Puulavesi ja S/S Ilmari liikennöivät Otavasta Hirvensalmelle ja Kortesalmelle. Sataman toiminta oli vilkkaimmillaan 1920- ja 1930-luvuilla hiipuen sitten vähitellen 1960- ja 1970-luvuille tultaessa.


title: Otavan satamarata

text: Rata palveli Otavan sahan tukkikuljetuksia 2000-luvulle saakka. Nykyään tukit kuljetetaan kuorma-autoilla, joten liikenne radalla on lopetettu.


title: Audressein

text: Audressein on kunta Lounais-Ranskassa Ariègen departementissa Midi-Pyrénées'n alueella. Se sijaitsee Lez-joen varrella. Audressein ja sen kirkko "Notre-Dame-de-Tramesaygues" on ollut 1100-luvulta saakka pyhiinvaeltajien lepopaikka reitillä kohti Santiago de Compostelaa.


title: DNB

text: DNB tai Dnb voi olla lyhenne aiakin seuraavista:


title: Mauléon-Barousse

text: Mauléon-Barousse on kunta Lounais-Ranskassa Hautes-Pyrénées’n departementissa Midi-Pyrénées'n alueella. Se sijaitsee Ourse-joen varrella. Kunnassa on 1000-luvulta peräisin oleva linna, jonka erikoisuutena on viisikulmainen torni.


title: Kalevan kisat 2015

text: Kalevan kisat 2015 eli yleisurheilun Suomen-mestaruuskilpailut järjestettiin 30. heinäkuuta – 2. elokuuta 2015 Porissa, missä kilpailut käytiin Porin stadionilla.


title: Kalevan kisat 2015

text: Kaikkiaan kisat olivat 114:nnet ja kuudennet Porissa pidettävät. Aikaisemmin Kalevan kisat on järjestetty kaupungissa vuosina 1915, 1953, 1967, 1983 ja 2005. Järjestäjäseuroina toimivat Porin Yleisurheilu, Noormarkun Nopsa ja Nakkilan Vire.


title: Malanville

text: Malanville on kunta ja kaupunki Aliborin departementissä Beninissä. Se sijaitsee Nigerjoen varrella 105 kilometriä departementin pääkaupungista Kandista koilliseen. Kunnassa on 101 600 asukasta (vuonna 2002).


title: Malanville

text: Malanvillen kunnan pinta-ala on 3 016 neliökilometriä. Se rajoittuu etelässä Aliborin departementin Ségbanan ja Kandin sekä lännessä Karimaman kuntiin, pohjoisessa Nigeriin ja idässä Nigeriaan.


title: Malanville

text: Kunta sijaitsee Nigerjoen laaksossa. Sen alueella virtaavat Nigerin sivujoet Alibori, Mékrou ja Sota. Ilmastoltaan seutu kuuluu Sudanin ja Sahelin siirtymävyöhykkeeseen. Vuotuinen sademäärä on 750 millimetriä. Kasvillisuus on etupäässä ruohosavannia. Alueella sijaitsevat myös Goungounin ja Boïffon (Guénén) metsät sekä Djonan metsästysalue.


title: Malanville

text: Kuntaan kuuluu viisi arrondissementtiä: Malanville, Garou, Guéné, Madécali ja Tombouctou. Ne käsittävät yhteensä 24 kylää ja seitsemän kaupunginosaa. Kaupunkiväestön osuus on 36,25 %.


title: Malanville

text: Seudulla asuu lukuisia eri kansallisuuksia: dendejä, fulbeja, mokoleja, djermoja, hausoja, nagoja, joruboja, barboja, minoja, adjoja, gouneja, foneja ja kotokoleja. Uskonnoltaan 91,9 % on muslimeja, 3,1 % katolisia, 1,4 % perinteisten uskontojen harjoittajia ja 0,6 % protestantteja.


title: Malanville

text: Väestön pääelinkeino on maanviljely. Tärkeimmät viljelykasvit ovat durra, hirssi, riisi, maissi, lehmänpapu, sipuli, tomaatti, peruna, paprika, okra, puuvilla ja maapähkinä. Lisäksi harjoitetaan karjanhoitoa, kalastusta ja käsityöammatteja. Teollisuutta edustaa pienimuotoinen maataloustuotteiden jalostus sekä hiekan ja soran tuotanto. Malanville on sijaintinsa ansiosta huomattava kaupankäynnin keskus. Sen markkinat ovat Cotonoun Dantokpan jälkeen maan suurimmat, ja ne houkuttelevat kauppiaita myös Nigeriasta, Nigeristä, Burkina Fasosta, Togosta ja Ghanasta.


title: Malanville

text: Malanvillen kautta kulkee etelästä Nigerin rajalle johtava päällystetty maantie. Se ylittää kaupungin lähellä Nigerjoen ja jatkuu vastarannan Gayasta edelleen Dossoon ja Niameyhin. Kunnan palveluihin kuuluu nelisenkymmentä alakoulua, aluesairaala ja viisi terveyskeskusta.


title: Malanville

text: Matkailijoita houkuttelevat Malanvillen markkinat ja Nigerjoen luontokohteet. Kaupungissa on hotelli ja muutamia muita majoituspalveluja.


title: Nakkilan Vire

text: Nakkilan Vire on vuonna 1945 perustettu Nakkilassa toimiva urheilun yleisseura. Sen lajivalikoimaan kuuluvat nykyään hiihto, yleisurheilu ja keilailu. Seuralla on noin 600 jäsentä.


title: Nakkilan Vire

text: Tunnetuin Virettä edustanut urheilija on hiihdon olympiaedustaja Milla Saari, joka oli myös vuonna 2001 mukana voittamassa myöhemmin dopingkäryn vuoksi hylättyä viestihiihdon MM-hopeaa. Muita tunnettuja Vireen urheilijoita ovat muun muassa juoksun EM-edustajat Harri Kivelä ja Eila Mikola sekä seuran 2000-luvun menestyneimmät urheilijat, pikajuoksija Jenna Jokela ja korkeushyppääjä Eeropekka Uusimäki.


title: Monbijoun linna

text: Monbijoun linna oli yksi Berliinissä sijainneista Hohenzollernien residensseistä, jota käyttivät pääosin hallitsijoiden puolisot. Rakennus oli myöhemmin museona, kunnes tuhoutui toisessa maailmansodassa. Se sijaitsi Mitten kaupunginosassa Spreejoen pohjoisrannalla, vastapäätä Museosaaren pohjoispäätä. Palatsin paikalla on nykyään Monbijoupark-puisto.


title: Monbijoun linna

text: Linnan paikalla oli 1600-luvulla Brandenburgin vaaliruhtinaiden puolisoiden käytössä ollut vapaa-ajan asunto, jota laajennettiin Fredrik Vilhelmin valtakaudella. Vaaliruhtinas Fredrik III (tuleva Preussin kuningas Fredrik I) laajennutti sitä lisää. Ranskankielinen nimi Monbijou tuli käyttöön 1700-luvun alussa, jolloin palatsi oli siirtynyt kuninkaan suosikin, kreivi Kasimir Kolbe von Wartenbergin omistukseen. Se palautui kuitenkin pian Hohenzollerneille, ja toimi kuningatar Sophie Dorothean kesäasuntona. Sitä laajennettiin jälleen arkkitehti Georg Wenzeslaus von Knobelsdorffin suunnitelmien mukaan 1738–1742. Sophie Dorothean kuoltua 1757 Monbijou oli pitkään tyhjillään. Hänen jälkeensä siellä asui vielä yksi Preussin kuningatar, Fredrik Vilhelm II:n puoliso Friederike Luise, joka kuoli 1805.


title: Monbijoun linna

text: Hohenzollernien menetettyä kiinnostuksensa Monbijouhun palatsi sai toimia 1800-luvulla Berliinin kuninkaallisten museoiden näyttelytilana, ja siellä säilytettiin muun muassa egyptiläistä kokoelmaa. Vuodesta 1877 siellä toimi yleisölle avoin Hohenzollern-museo. Museokäyttö jatkui toiseen maailmansotaan asti. Rakennus tuhoutui tulipalossa marraskuun 1943 Berliinin pommitusten aikana. Itä-Berliinin kaupunginhallinto päätti 1959 myös raunioiden purkamisesta. Paikalle kunnostettiin 1962 puisto.


title: Margin Call (elokuva)

text: Margin Call on vuonna 2011 ensi-iltansa saanut J. C. Chandorin ohjaama elokuva. Se kuvaa 36 tunnin ajanjakson kuvitteellisessa yhdysvaltalaisessa investointipankissa 2007–2008 alkaneen finanssikriisin alkuhetkinä.


title: Amblyomma americanum

text: Amblyomma americanum on pohjoisamerikkalainen puutiaisiin lukeutuva punkkilaji. Se on merkittävä useiden sairauksien levittäjä ja Yhdysvaltojen eteläosissa yleisin ihmiseen tarttuva punkki.


title: Amblyomma americanum

text: Täysikasvuinen "A. americanum" naaras on punaruskea ja sen selkäpuolella on valkoinen lakku. Myös koiraan yleisväri on punaruskea, mutta koiraalla takaruumiin reunuksessa on epäsäännöllisiä valkeita laikkuja ja selkäpuolella tummaa kuviointia. Toukkavaiheessa eläin on 0,5–1,0 mm ja nymfivaiheessa 1,5–2,5 mm:n pituinen. Aikuisena koko vaihtelee. Muiden puutiaisten tapaan ensimmäisessä nuoruusvaiheessa raajoja on vain kolme paria, muutoin neljä paria.


title: Amblyomma americanum

text: Puutiaislajin levinneisyys kattaa Yhdysvaltojen itä- ja kaakkoisosat sekä keskilännen alueen. Sillä voi olla myös paikallisia esiintymiä tämän alueen ulkopuolella.


title: Amblyomma americanum

text: "A. americanum" -puutiaiset ovat nisäkkäiden ja lintujen loisia. Tärkeitä isäntiä ovat etenkin valkohäntäpeura sekä kalkkuna. Laji esiintyy etenkin metsissä ja tiheää, pitkää kasvillisuutta kasvavilla alueilla, joilla mikroilmasto on sopiva munien kehittymiselle.


title: Amblyomma americanum

text: Punkki pureutuu isännän ihoon terävillä suuosillaan ja erittää liimamaista ainetta, joka estää sitä irtoamasta helposti. Naaras munii 2500–3000, joskus jopa 5000 munaa. Kaikki munat munitaan yhdellä kertaa ja ne muodostavat suuren punaruskean massan. Niistä kuoriutuvat ensimmäisen nuoruusvaiheen poikaset ("toukat") kiinnittyvät ohikulkevan isännän iholle ja imevät verta noin yhdestä neljään vuorokauden ajan ennen pudottautumistaan karikkeen joukkoon. Tämän jälkeen ne luovat nahkansa siirtyen nymfivaiheeseen. Nymfit kiinnittyvät ihoon nopeasti, jopa alle 10 minuutin kuluessa ja imevät verta 5–6 vuorokauden ajan. Lopuksi nymfi pudottautuu maahan ja luo lopulta nahkansa muuttuen aikuiseksi punkiksi. Aikuisen naaraan veriaterian imeminen kestää viikosta jopa kymmeneen vuorokauteen. Molemmat sukupuolet imevät verta myös aikuisvaiheessa.


title: Amblyomma americanum

text: Kukin punkin kehitysvaihe voi paastota pitkiä aikoja, aikuinen yksilö sopivissa olosuhteissa jopa kaksi vuotta.


title: Amblyomma americanum

text: Vaikka punkkeja saatetaan tavata ympäri vuoden eri elämänvaiheet ovat aktiivisia eri aikoina. Georgian osavaltiossa toukat ovat liikkeellä pääasiassa heinäkuulta syyskuulle, nymfit toukokuulta heinäkuulle sekä elo-syyskuussa ja aikuiset huhtikuusta kesäkuuhun. Laboratorio-oloissa punkin koko elinkierto on voinut kestää vain 22 viikkoa, mutta luonnossa kehitys munasta munivaksi aikuiseksi kestänee yleensä kaksi vuotta.


title: Amblyomma americanum

text: "A. americanum" levittää muiden muassa ehrlichioosia, jänisruttoa ja pilkkukuumetta. Sen levittämiin sairauksiin kuuluu myös tuntemattoman taudinaiheuttajan aiheuttama STARI.


title: Amblyomma americanum

text: Erikoisena piirteenä puutiaisen pureman on todettu voivan aiheuttaa liha-allergian punaista lihaa kohtaan.


title: Poika nimeltä Kuukivi

text: Poika nimeltä Kuukivi () on Sjónin vuonna 2013 ilmestynyt romaani. Teos sai Islannin kansallisen kirjallisuuspalkinnon ja se nimettiin vuoden kirjaksi. Teos ilmestyi suomeksi vuonna 2014 Tuomas Kaukon kääntämänä ja Liken kustantamana.


title: Sinun silmäsi näkivät minut

text: Sinun silmäsi näkivät minut: {Rakkaustarina} () on Sjónin vuonna 1994 ilmestynyt romaani. Teos on ilmestynyt suomeksi vuonna 2004 Liken kustantamana Maarit Kalliokosken suomennoksena.


title: Sisäoppilaitoksen arvoitus

text: Sisäoppilaitoksen arvoitus ("House of Anubis") on yhdysvaltalaisen Nickelodeonin tuottama nuorten televisiosarja. Se on englanninkielinen versio hollantilaisesta televisiosarjasta "Het Huis Anubis". Sarjasta tehtiin kolme tuotantokautta, jotka esitettiin vuosina 2011–2013, sekä puolitoistatuntinen televisioelokuva "The Touchstone of Ra" (2013).


title: Sisäoppilaitoksen arvoitus

text: Yhdysvalloissa sarja alkoi 1. tammikuuta 2011 ja Britanniassa 25. helmikuuta 2011. Suomessa sarjan ensimmäisen tuotantokauden on esittänyt Yle Areena 1. lokakuuta 2013 alkaen.


title: Sisäoppilaitoksen arvoitus

text: "Sisäoppilaitoksen arvoitus" palkittiin Kids’ Choice Awards -gaalassa Britannian suosituimpana tv-sarjana kaksi kertaa, vuosina 2011 ja 2013.


title: Sisäoppilaitoksen arvoitus

text: Yhdysvaltalainen Nina Martin muuttaa Britanniaan 1900-luvun alulla rakennetun sisäoppilaitoksen Anubis-nimiseen asuntolaan, jossa asuu yhdeksän oppilasta sekä ankara vahtimestari Victor Rodenmaar. Samana päivänä toinen oppilas, Joy Mercer, katoaa, ja henkilökunta poistaa koulusta kaikki jäljet, jotka viittasivat hänen olemassaoloonsa. Laitoksen oppilaat perustavat Sibuna-nimisen salaseuran ja ryhtyvät tutkimaan asiaa.


title: Bill Skarsgård

text: Bill Istvan Günther Skarsgård (s. 9. elokuuta 1990) on ruotsalainen näyttelijä, joka tunnetaan osistaan elokuvassa "Simple Simon" ja televisiosarjassa "Hemlock Grove". Billin isä on Stellan Skarsgård ja veli Alexander Skarsgård, jotka ovat molemmat myös näyttelijöitä.


title: Somalimaan shillinki

text: Somalimaan shillinki on Somalimaan rahayksikkö, joka julkaistiin vuonna 1994. Se jakaantuu 100 senttiin.


Saharan demokraattisen arabitasavallan peseta eli Länsi-Saharan peseta on Länsi-Saharan rahayksikkö. Se jakaantuu 100 céntimosiin.


title: Stefano Mauri

text: Stefano Mauri (s. 8. tammikuuta 1980 Monza, Italia) on italialainen keskikenttäpelaaja, joka edustaa Serie A:ssa pelaavaa Laziota. Hän on pelannut Italian jalkapallomaajoukkueessa 11 ottelua vuosina 2004–2011 tekemättä maalia.


title: Reckitt Benckiser

text: Reckitt Benckiser (RB) on brittiläinen teollisuusyritys, joka valmistaa ja markkinoi maailmanlaajuisesti terveydenhoitoon, hygieniaan ja kodinhoitoon liittyviä päivittäistavaroita sekä lääkkeitä. Se muodostui vuonna 1999 brittiläisen Reckitt & Colman plc:n ja hollantilaisen Benckiser NV:n yhdistyessä.


title: Reckitt Benckiser

text: Reckitt Benckiserin tuotemerkkeihin kuuluvat muun muassa maailman myydyin desinfiointiaine Dettol, Strepsils-kurkkupastillit, Veet-ihokarvanpoistoaine, Air Wick -ilmanraikastimet, Clearasil-aknevoiteet, Cillit Bang -kotisiivousaineet, Durex-kondomit ja Vanish-tahranpoistoaineet. Yhtiön lääkedivisioona eriytettiin vuonna 2014 omaksi pörssiyhtiökseen Indivior plc. Se valmistaa ja myy huumevierotuslääke buprenorfiinia eri maissa eri kauppanimillä, kuten Subutex, Suboxone ja Temgesic. Reckitt Benckiserilla on tuotantolaitoksia noin 60 maassa, ja sen tuotteita myydään lähes kaikissa maailman maissa.


title: Reckitt Benckiser

text: Reckitt Benckiser on listattu Lontoon pörssiin ja sen osake on mukana FTSE 100 -indeksissä. Helmikuussa 2014 yrityksen markkina-arvo oli 34,75 miljardia Englannin puntaa.


title: Reckitt Benckiser

text: Johann A. Benckiser perusti yrityksensä Saksaan 1823, päätuotteinaan teollisuuskemikaalit. Yritys listautui pörssiin 1997. Reckitt & Sons aloitti 1840, kun Isaac Reckitt vuokrasi tärkkelystehtaan Englannin Kingston upon Hullista. Hän laajensi tuotevalikoimaa muihin kodinkemikaaleihin, ja hänen kuoltuaan 1862 yritystä jatkoivat hänen kolme poikaansa. Vuonna 1886 Reckitt laajensi toimintaansa Australiaan.


title: Reckitt Benckiser

text:
Reckitt & Sons listattiin Lontoon pörssiin vuonna 1888. Vuonna 1932 yritys osti Harpic-vessanpuhdistusaineiden liiketoiminnan ja toi markkinoille Dettol-desinfiointiaineen.
Vuonna 1938 Reckitt & Sons yhdistyi sinappivalmistaja J. & J. Colmanin kanssa, joka oli perustettu 1814 Englannin Norwichissa. Uudeksi nimeksi tuli Reckitt & Colman Ltd. Yritys alkoi 1980-luvulla laajeta ostamalla yrityksiä ja niiden tuotemerkkejä. Reckitt & Colman myi pois miltei kaikki elintarvikeliiketoimintansa 1995 (Yhdysvalloissa se valmistaa yhä French's-sinappia ja -maustekastikkeita).


title: Reckitt Benckiser

text: Vuonna 1999 Reckitt yhdistyi hollantilaisen Benckiser NV:n kanssa, mistä muodostui nykyinen Reckitt & Benckiser plc. Sen strategiana on ollut ydinbrändeihin keskittyminen ja ”innovaatiomarkkinointi”, mikä on merkinnyt voimakkaita markkinointipanostuksia uutuustuotteisiin. Business Weekin mukaan 40 % yrityksen liikevaihdosta vuonna 2007 tuli kolmen edellisen vuoden aikana lanseeratuista tuotteista.


title: Reckitt Benckiser

text: Lokakuussa 2005 Reckitt Benckiser ilmoitti ostavansa Bootsilta kolme käsikauppalääkettä vajaan kahden miljardin punnan kauppahinnalla. Nämä olivat Nurofen-särkylääke, Strepsils-kurkkupastillit ja Clearasil-aknetuotteet. Vuonna 2008 Reckitt Benckiser osti Mucinex-yskänlääkkeen valmistajan Adamsin ja vuonna 2010 Durex-kondomien ja Dr. Scholl -jalkahoitotuotteiden valmistajan SSL Internationalin 2,5 miljardilla punnalla. Vuonna 2012 Reckitt Benckiser osti vitamiinivalmisteita ja muita ravintolisiä valmistavan Schiff Nutritionin 1,4 miljardilla Yhdysvaltain dollarilla.


title: Reckitt Benckiser

text: Fuusiosta 1999 aina eläkkeelle jäämiseensä vuonna 2011 saakka yrityksen johdossa oli Bart Becht. The Guardian kutsui häntä yhdeksi sukupolvensa menestyneimmistä liikemiehistä. Becht oli Britannian parhaiten palkattu yritysjohtaja, jonka vuosipalkka vuonna 2000 oli noin 90 miljoonaa puntaa. Hänen seuraajansa Rakesh Kapoor aloitti yrityksessä vuonna 1987.


title: Reckitt Benckiser

text: Suomen markkinoilla Reckitt Benckiser myy näitä tuotteita:


title: Reckitt Benckiser

text: Vuonna 2014 Reckitt Benckiser oli 205 411 mainossekunnillaan Suomen neljänneksi suurin televisiomainostaja.


title: Reckitt Benckiser

text: Reckitt Benckiserin markkinoima paristokäyttöinen nestesaippuan annostelija valittiin Suomessa Vuoden 2012 turhakkeeksi.


title: Reckitt Benckiser

text: Vuonna 2013 Reckitt Benckiser herätti hämmennystä lanseeraamalla oman, apteekeissa myytävän Strepsils-kurkkupastillin rinnalle päivittäistavarakaupoissa myytävän, hyvin samannäköisen Repsils-tuotteen.


title: Reckitt Benckiser

text:
3i
Admiral Group
AMEC


title: Reckitt Benckiser

text: Antofagasta


title: Reckitt Benckiser

text:
AstraZeneca
Aviva


title: Reckitt Benckiser

text: BP


title: Reckitt Benckiser

text: Barclays


title: Reckitt Benckiser

text: Cairn Energy


title: Reckitt Benckiser

text:
Carnival
Carphone Warehouse
Centrica
Cobham


title: Reckitt Benckiser

text:
Diageo
Experian
FirstGroup


title: Reckitt Benckiser

text:
G4S
GlaxoSmithKline
HBOS
HSBC
Hammerson


title: Reckitt Benckiser

text:
ICAP
ITV


title: Reckitt Benckiser

text:
Kazakhmys
Kingfisher


title: Reckitt Benckiser

text: Lonmin


title: Reckitt Benckiser

text: Next


title: Reckitt Benckiser

text:
Pearson
Persimmon
Prudential
RResolution
Rexam


title: Reckitt Benckiser

text:
SABMiller
Schroders


title: Reckitt Benckiser

text: Shire


title: Reckitt Benckiser

text:
Tesco
Thomas Cook Group


title: Reckitt Benckiser

text:
TUI Travel
Tullow Oil
Unilever
Vodafone


title: Reckitt Benckiser

text:
Whitbread
Wolseley
Xstrata


title: SHT-Tukku

text: SHT-Tukku Oy on Punkalaitumella toimiva yritys, joka valmistaa ruumisarkkuja ja markkinoi muitakin hautaustoimisto- ja kukkakauppa-alan tarvikkeita. Yrityksen omistajina on noin 300 hautaustoimistoyrittäjää eri puolilta Suomea.


title: SHT-Tukku

text: Yli 130 henkilöä työllistävä SHT-Tukku kuuluu Punkalaitumen suurimpiin työnantajiin. Se tekee myös puusepänalan sopimusvalmistusta tuotemerkillä Seita Wood ja portaita tuotemerkillä Portaat.com.


title: SHT-Tukku

text: Suomen Hautaustoimistojen Tukkukauppa Oy aloitti toimintansa Helsingissä vuonna 1955. Sen perusti joukko hautaustoimistoyrittäjiä. Alussa yhtiö keskittyi hautausalan tarvikkeiden tukkukauppaan, sitten myös kukkakauppatarvikkeisiin. Oman arkkutuotannon yritys aloitti Punkalaitumella vuonna 1964.


title: SHT-Tukku

text: Yrityksen toiminta jakaantuu erikoistuotteiden maahantuontiin ja myyntiin sekä omaan puusepänteollisuuteen. Tuotteiden vähittäismyyjinä toimivat hautaustoimistot, kukkakaupat, sisustus- ja lahjatavaraliikkeet sekä erikoisliikkeet.


title: SHT-Tukku

text: Yritykselle on ruumisarkkuja muotoillut muun muassa Ristomatti Ratia.


title: Pesmel

text: Pesmel Oy on Kauhajoella pääpaikkaansa pitävä suomalainen konepajayritys, joka valmistaa automatisoituja materiaalinkäsittely-, lastaus- ja pakkausjärjestelmiä metalli- ja paperiteollisuuden tarpeisiin. Pesmelin tytäryhtiö AWA Oy Helsingissä valmistaa automatisoituja varastojärjestelmiä. Konsernilla on valmistus- ja suunnittelutoimintaa myös Virossa ja Yhdysvalloissa.


title: Pesmel

text: Vuonna 1978 perustettu Pesmel Oy on lähes neljän vuosikymmenen kuluessa toimittanut yli 400 käsittely- ja pakkausprojektia ja noin 120 varastojärjestelmää. Nykyisin yrityksen toimituksista noin puolet menee Aasian maihin, erityisesti Kiinaan ja Intiaan.


title: Pesmel

text: Yrityksen henkilöstömäärä on yli 150, josta Suomessa työskentelee noin sata. Vuodesta 2012 yrityksen valmistustoiminta on keskitetty Viroon.


title: Pesmel

text: Vuonna 1978 Mäki-Rahkolan ja Rahkolan veljekset perustivat sähköasennusyrityksen, jonka toimintaan pian tulivat automaatioasennukset. Konepaja perustettiin 1980, ja vuonna 1982 yrityksen osake-enemmistön osti ruotsalainen kuljettimien valmistaja Tellus Maskin AB. Ensimmäisen laajan materiaalinkäsittelyjärjestelän Pesmel Oy teki suomalaiselle ongelmajätelaitokselle 1984.


title: Pesmel

text: Vuonna 1990 Kone Oyj myi pois varastoautomaatioliiketoimintansa. Siitä muodostettiin AWA Oy, jonka osakkaiksi tulivat Pesmel, Kone ja Teräsbetoni Oy. Ensimmäinen tehdas Viroon perustettiin 1996. Myyntikonttori Ruotsiin perustettiin 1990, Saksaan 1996 ja Yhdysvaltoihin 2007. Nykyisin myyntikonttoreita on myös Intiassa ja Taiwanissa.


title: Pesmel

text: Vuonna 1999 Pesmel Oy siirtyi takaisin Hannu ja Jari Mäki-Rahkolan omistukseen. Vuonna 2008 he myivät yrityksen osake-enemmistön pääomasijoitusyhtiö Helmet Business Mentors Oy:n keräämän sijoittajaryhmän ja Suomen Teollisuussijoitus Oy:n haltuun.


title: Tiosyaanihappo

text: Tiosyaanihappo (HSCN) on syaanihapon rikkianalogi ja epäorgaaninen vahva happo. Yhdiste on suhteellisen epästabiili, minkä vuoksi hapolla itsellään ei ole juurikaan käyttöä.


title: Tiosyaanihappo

text: Huoneenlämpötilassa tiosyaanihappo on helposti haihtuva väritön neste. Kiinteänä se on stabiili ainoastaan 0 °C:n alapuolella, jolloin se on valkoista kiteistä ainetta. Huoneenlämpötilassa se hajoaa vetysyanidiksi ja keltaiseksi yhdisteeksi HCNS. Tiosyaanihappo liukenee erittäin hyvin veteen ja muodostuvat vesiliuokset ovat vahvasti happamia. Aineen pK-arvo on -1,8. Vesiliuos on kuitenkin pysyvä, jos tiosyaanihapon pitoisuus on korkeintaan 5 massaprosenttia. Tätä väkevämmät liuokset hydrolysoituvat ammoniakiksi ja karbonyylisulfidiksi tai polymeroituvat muodostaen 5-imino-1,2,4-ditiatsolidiini-2-tionia.


title: Tiosyaanihappo

text: Tiosyaanihappoa voidaan valmistaa alle 0 °C:n lämpötiloissa kaliumtiosyanaatin ja kaliumvetysulfaatin välisellä reaktiolla ja muodostuva tiosyaanihappo kaasuuntuu lämmitettäessä. Toinen tapa valmistaa yhdistettä kiinteänä on elohopeasyanidin ja divetysulfidin välinen reaktio. Tiosyaanihapon vesiliuoksia voidaan valmistaa ammoniumtiosyanaatista ja rikkihaposta.


title: Pohjanmaa-luokan korvetti

text: Pohjanmaa-luokka on Suomen merivoimien korvetti-tyyppisten alusten luokka, jonka alusten on tarkoitus tulla käyttöön vuosina 2022–2027. Hankkeen nimi on Laivue 2020, ja siihen kuuluvia aluksia rakennetaan neljä kappaletta. Kuten Ilmavoimien HX-hävittäjähanke, Laivue 2020 on puolustusvoimien strateginen hanke, ja sen budjetti on 1,2 miljardia euroa. 105-metrisinä ne tulevat olemaan Suomen merivoimien historian suurimmat alukset.


title: Pohjanmaa-luokan korvetti

text: Uuden Pohjanmaa-luokan on määrä korvata yhteensä seitsemän käyttöikänsä loppuun tulevaa tai jo tullutta alusta: miinalaiva Pohjanmaa, neljä Rauma-luokan ohjusvenettä ja kaksi Hämeenmaa-luokan miinalaivaa. Vanhojen alusten korvaamista alettiin valmistella vuonna 2008, johon mennessä puolustusvoimat oli tehnyt uuteen kalustoon liittyvää tutkimus- ja kehitystyötä. Laivue 2020 -hanke kirjattiin pääministeri Juha Sipilän hallitusohjelmaan 29.5.2015, ja saman vuoden syyskuussa puolustusministeri Jussi Niinistö valtuutti puolustusvoimat käynnistämään Laivue 2020 -hankkeen.


title: Pohjanmaa-luokan korvetti

text: Uusille aluksille saatiin tilausvahvistus vuoden 2018 budjetissa. Aluksista tehtiin suunnittelusopimus Rauma Marine Constructionsin kanssa, jonka telakalla alusten rakentamisen on määrä alkaa vuonna 2019.


title: Pohjanmaa-luokan korvetti

text: Alusten pääasejärjestelminä ovat meritorjuntaohjukset ja merimiinat. Lisäksi aseistukseen kuuluu useita omasuoja-asejärjestelmiä: ilmatorjuntaohjukset ja Hamina-luokan ohjusveneistä riisuttavat Bofors 57mm Mark 3 -tykit ilmatorjuntaan sekä torpedot sukellusveneiden torjuntaan. Aluksilla on UAV-lennokkien hangaari. Torpedot ovat Suomessa uutta, sillä niitä ole ollut käytössä Neuvosto-valmisteisen saattoalus Hämeenmaan käytöstä poistamisen jälkeen vuonna 1985.


title: Pohjanmaa-luokan korvetti

text: Pohjanmaa-nimi on ollut aiemmin käytössä alustyypin tai alusluokan nimenä kahdesti: Ruotsin vallan aikana Saaristolaivaston saaristofregattityyppinä (Pohjanmaa) ja itsenäisen Suomen aikana miinalaivaluokkana, jossa Miinalaiva Pohjanmaa oli luokan ainoa alus.


title: Luettelo Yhdysvaltain puolustushaarakomentajien neuvoston puheenjohtajista

text: Tämä on luettelo Yhdysvaltain puolustushaarakomentajien neuvoston puheenjohtajista (engl. "Chairman of the Joint Chiefs of Staff") joka on Yhdysvaltain asevoimien pääesikunnan puheenjohtaja.


title: Petteri Kärkkäinen

text: Petteri Kärkkäinen (s. 23. toukokuuta 1978 Kotka, Suomi) on suomalainen uransa lopettanut jalkapalloilija. Pelipaikaltaan hän oli keskikenttäpelaaja. Peliuransa jälkeen hän on toiminut valmennustehtävissä.


title: Petteri Kärkkäinen

text: Kärkkäinen pelasi Kotkan Työväen Palloilijoissa ja sen seuraajissa Kotkan TP:ssä ja FC KooTeePeessä yhteensä kolme Veikkausliigan, 62 Ykkösen ja 14 Kakkosen ottelua vuosina 1995–2003. Lisäksi hän pelasi kaudella 2006 viisi Ykkösen ottelua FC Viikingeissä.


title: Petteri Kärkkäinen

text: Pääsarjaotteluistaan Kärkkäinen pelasi kaksi kaudella 2000 ja yhden kaudella 2003. Maaleja hän ei niissä tehnyt. Ensiesiintymisensä pääsarjatasolla Kärkkäinen teki 3. toukokuuta 2000 Kotkan TP:n pelatessa kotonaan tasan 1–1 Vaasan Palloseuran kanssa.


title: Petteri Kärkkäinen

text: Kärkkäinen on työskennellyt valmennuspäällikkönä sekä KTP:ssä että Helsingin Jalkapalloklubissa ja toiminut Suomen Palloliiton Fortum Tutorina. Hän opiskelee liikuntatieteitä Jyväskylän yliopistossa pääaineenaan valmennus- ja testausoppi.


title: Petteri Kärkkäinen

text: Kärkkäinen pelasi Suomen futsalmaajoukkueessa kahdeksan ottelua.


title: Cormoran Strike

text:
Cormoran Strike on englantilaisen kirjailijan J. K. Rowlingin salanimellä kirjoittama rikoskirjasarja. Kirjasarjan päähenkilöitä ovat yksityisetsivä Cormoran Strike ja hänen nuori assistenttinsa Robin Ellacott. Sarjan ensimmäinen romaani "Käen kutsu" ilmestyi vuonna 2013, ja sen jatko-osa "Silkkiäistoukka" kesäkuussa 2014. Rowling on suunnitellut kirjoittavansa sarjaa vielä ainakin kuuden kirjan verran.
Joulukuussa 2014 uutisoitiin, että kirjasarjasta tehtäisiin televisiosarja BBC Onelle. Syyskuussa 2016 Cormoran Striken rooliin valittiin Tom Burke. Robin Ellacottin esittäjäksi valittiin Holliday Grainger marraskuussa 2016. Sarja koostuu seitsemästä tunnin mittaisesta jaksosta (kolme "Käen kutsusta" sekä kaksi "Silkkiäistoukasta" ja "Pahan polusta"), joiden kuvaukset alkavat marraskuussa 2016. Rowling, Neil Blair, Ruth Kenley-Letts ja Elizabeth Kilgarriff toimivat sarjan vastaavina tuottajina; käsikirjoittajina ovat Ben Richards ("Käen kutsu" ja "Silkkiäistoukka") ja Tom Edge ("Pahan polku"). Michael Keillor ohjaa "Käen kutsun", jonka Jackie Larkin tuottaa.


title: Belendzher

text: Belendzher ("Balanjar", "Baranjar", "Belenjer", "Bülünjar") oli keskiaikainen kaupunki, joka sijaitsi Pohjois-Kaukasuksen Dagestanissa Derbentin ja Semenderin kaupunkien välillä ilmeisesti Sulak-joen alajuoksulla. Se kukoisti 600–900-luvuilla. Arabikirjailijoiden Ibn al-Faqih ja Abu al-Fida mukaan kaupungin olisi perustanut Balanjar ibn Japheth.


title: Belendzher

text: Kaupunki syntyi saman nimisen heimoliittymän keskukseksi. Belendzherin heimo mainitaan Kaukasuksella 560-luvulla, kun heidän armeijansa komentajanaan Muhammad at-Tabari yhdessä alaanien, abhaasien ja brandzharien kanssa hyökkäsi Armeniaan. Heidät voitti shaahi Khosrau I. Myöhemmässä historiankirjoituksessa mainitaan Khosraun perustaneen kaupungin. 566–571 Belendzher kuului osaksi Länsiturkkilaista kaanikuntaa. 600-luvun alusta lähtien se kuului Länsiturkkilaisesta kaanikunnasta irronneeseen Kasaarien kaanikuntaan.


title: Belendzher

text: Vuonna 652/653 Belendzherin lähellä käytiin ensimmäinen kasaarien ja arabien Kalifaatin välillä. Kaupungissa oli suuri sotajoukko, joka onnistui välttämään valloituksen heittolaitteiden avulla. Arabien armeija tuhottiin ja sen sotajoukkojen komentaja Salman ibn Rabi kuoli taistelussa. Siitä lähtien kaupunki oli kasaarien-arabien taisteluiden keskuspaikkana. Rajan läheisyyden takia se oli aina ensimmäinen suuri kaupunki, johon arabit pääsivät ylitettyään Derbentin muurit. Arabikirjailija al-Masudi 900-luvulla mainitsee sen olleen Kasaarian pääkaupungin. Muissa lähteissä mainitaan siellä olleen Kasaarien kaani sijaishallitsija (sahib).


title: Belendzher

text: Arabit valtasivat ja ryöstivät Belendzherin 21.8.722 30 000 miehen armeijalla, jonka komentajana oli al-Dzharraha ibn-Abdallaha al-Hakami. Kaupungin asukkaat yrittivät puolustautua ympyröimällä kaupungin yhteensidotuilla kärrynpyörillä, minkä arabit onnistuivat murtamaan. Tämän jälkeen osa asukkaista pakeni kaupungista ja suurin osa vangeista hukutettiin viereiseen jokeen. Arabit saivat käsiinsä suuria aarteita. Belendzherin hallitsija pakeni Semenderiin. Hän palasi myöhemmin takaisin, kun al-Dzharra lupasi antaa hänelle takaisin vangikseen ottamat hallitsijan vaimon ja lapset. Hallitsija tunnusti arabien ylivallan alueellaan. Sen jälkeen kaupunkiin hyökättiin ainakin kahdesti vielä: 732/733 ja 737. Sen jälkeen kaupungista ei ole enää mitään tietoja. Kasaarien toiminta keskittyi pohjoisempana sijaitsevaan Semenderiin ja myöhemmin Volgan alajuoksulle, Itiliin.


title: Belendzher

text: 800-luvun lähteissä se vielä mainittiin, mutta mitään tarkempia tietoja siitä ei enää kerrottu. Oletettavasti se on vielä ollut silloin olemassa, koska sen asukkaina mainittiin olleen abbasidien guljamit (nuoret soturit) ja heidän komentajanaan kasaari Ishak ibn Kunadzh. 900-luvulla kaupunkia ei enää mainita missään kasaarilähteissä.


title: Belendzher

text: Belendzheriä on kuvailtu varsin yleisellä tasolla johtuen vähäisistä tiedoista. Siellä mainittiin olleen linnoitus ja vartiotorni. Sen sijainti ei ole tarkkaan vieläkään tiedossa, mutta se on sijainnut Derbentin ja Semenderin välillä jonkin joen varrella johon valloittajat hukuttivat kaupunkilaisia. Belendzherin nimi mainitaan vain arabialais-persialaisissa lähteissä. Monien historioitsijoiden mielestä se olisi ollut sama kuin armenialaisissa lähteissä mainittu kasaarikaupunki Varacan.


title: Belendzher

text: Arkeologisia todisteita kaupungista ei ole. Arkeologi Murad G. Gadzhievich on olettanut sen sijainneen Terksko-Sulakin alueella Verhnechirjurtovin muinaislinnassa, joka sijaitsi Sulak-joen oikealla rannalla vuorten ja tasangon välissä. Aluetta tutkittiin 1950–1970-luvuilla. Nyt se on jäänyt Chirjurtovin vesivoimalan vesien alle.


title: Michel Foucault (kirja)

text: Michel Foucault () on Didier Eribonin vuonna 1989 julkaisema elämäkerta Michel Foucault'sta. Teoksen ovat suomentaneet Päivi Järvinen ja Pertti Hynynen ja sen on julkaissut suomeksi Vastapaino vuonna 1993.


title: Ségbana

text: Ségbana on kunta ja kaupunki Aliborin departementissä Beninissä. Se sijaitsee lähellä Nigerian rajaa 95 kilometriä departementin pääkaupungista Kandista itään. Kunnassa on 52 600 asukasta (vuonna 2002).


title: Ségbana

text: Ségbanan kunnan pinta-ala on 4 700 neliökilometriä. Se rajoittuu pohjoisessa Aliborin departementin Malanvillen sekä lännessä Kandin ja Gogounoun kuntiin, etelässä Borgoun departementin Kalalén kuntaan ja idässä Nigeriaan.


title: Ségbana

text: Seutu on pinnanmuodostukseltaan Nigerjokea kohti viettävää tasankoa. Sen läpi virtaa Nigerin sivujoki Sota. Ilmasto on pohjoissudanilainen. Vuotuinen sademäärä vaihtelee 800 ja 1200 millimetrin välillä. Kasvillisuus on pensas- ja heinäsavannia.


title: Ségbana

text: Kuntaan kuuluu Ségbana-Piamin kaupunkiarrondissementti ja neljä maaseutuarrondissementtia: Libanté, Liboussou, Lougou ja Sokotindji. Niissä on yhteensä 25 kylää ja viisi kaupunginosaa.


title: Ségbana

text: Suurin etninen ryhmä ovat bokot eli boot, jotka muodostavat 75 % kunnan väestöstä. Fulbeja on 17 %, dendejä 1,7 % ja joruboja 1,6 %. Uskonnoltaan 81,8 % on muslimeja, 5,7 % perinteisten uskontojen harjoittajia, 2,2 % katolisia ja 2,2 % protestantteja.


title: Ségbana

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, jamssi, lehmänpapu ja kassava sekä myyntiin kasvatetut puuvilla ja maapähkinä. Kotieläimiä ovat naudat, lampaat, vuohet, siat, aasit ja siipikarja. Lisäksi harjoitetaan pienimuotoista kaupankäyntiä. Teollisuutta ei ole ja matkailu on täysin kehittymätöntä.


title: Ségbana

text: Ségbanan kulkee Kandista Nigerian rajalle johtava tie. Palveluihin kuuluu kolmisenkymmentä alakoulua, yksi yläkoulu ja viisi terveyskeskusta.


title: Roberts (yritys)

text:
Oy Roberts Ab on Turussa toimiva konditorioiden ja jäätelönmyyntipisteiden tarvitsemia raaka-aineita valmistava ja markkinoiva perheyritys. Sen päätuotteena ovat hillot, mutta se toimittaa myös muita leivonnaisten raaka-aineita kuten jauhoseoksia, hedelmäsäilykkeitä, rasvoja, kreemejä, kuorrutteita ja kakkupohjia. Konditorioille ja jäätelöbaareille se välittää myös työvälineitä ja tarvikkeita kuten pakkausmateriaaleja. Ammattituotteiden lisäksi Roberts tuottaa kuluttajille marjamehuja, hilloja ja marmeladeja sekä omalla merkillään että Pirkka- ja muilla kaupan tuotemerkeillä.
Yritys valmistaa vuosittain yli kolme miljoonaa kiloa hilloja, marmeladeja ja muita leivonnaisten täytteitä.


title: Roberts (yritys)

text: Robert Roberts perusti Roberts AB:n vuonna 1910 Ruotsin Örebrohon liikeideanaan virvoitusjuomaekstraktien valmistus ja myynti. Vuonna 1915 yritys avasi haarakonttorin Suomeen. Tästä syntyi Suomeen itsenäinen yhtiö, jolla ei 1970-luvun jälkeen ole enää ollut omistuksellista sidettä Ruotsissa toimivaan Roberts AB:hen. Virvoitusjuomaekstraktit kuuluvat yhä Robertsin tuotevalikoimaan, mutta toisin kuin Ruotsin entisellä emoyrityksellä, vain pienellä osuudella.


title: Roberts (yritys)

text: Perheyrityksen toimintaa johtaa jo viides sukupolvi. Vuodesta 1994 yrityksen johdossa on ollut Mikko Roberts.


title: Roberts (yritys)

text: Elintarviketeollisuusliitto valitsi vuonna 2013 Robertsin Marjajuoman Vuoden Tähtituote-kilpailun finalistiksi. Anuga 2013 –elintarvikemessuilla Saksan Kölnissä yrityksen Berry Smoothie -sarja valittiin yhdeksi kiinnostavimmista ja innovatiivisimmista uutuuksista. Turun Yrittäjät palkitsi Mikko Robertsin ja tämän puolison Satu Salmen 2014 Vuoden Yrittäjäperhe –tunnustuspalkinnolla.


title: Hyvän kääntöpuoli

text: Hyvän kääntöpuoli on psykiatri Hannu Lauerman vuonna 2014 ilmestynyt artikkelikokoelma.


title: Anders Berglund

text: Anders Berglund (s. 21. heinäkuuta 1948) on ruotsalainen säveltäjä, kapellimestari ja pianisti. Hän toimi Melodifestivalenin kapellimestarina 16 kertaa ja Ruotsin kapellimestarina Eurovision laulukilpailussa 13 kertaa, vuosina 1977, 1980, 1981, 1982, 1986, 1988, 1989, 1991 (voittoesitys), 1992, 1994, 1995, 1996 ja 1998. Vuonna 1992 Ruotsin isännöidessä kilpailua hän toimi myös avaus- ja väliaikanumeroiden sekä Ruotsin lisäksi myös Jugoslavian kappaleen kapellimestarina.


title: Anders Berglund

text: Anders Berglund tuli tutuksi myös Så ska det låta -musiikkiohjelmasta, jossa hän toimi toisen joukkueen pianistina vuodesta 1997 vuoteen 2005.


title: Anders Berglund

text: Berglund on säveltänyt musiikin myös elokuviin "Två killar och en tjej", "Gull-Pian", "1939" ja "Nils Karlsson Pyssling" sekä televisiosarjaan "Peppi Pitkätossu".


title: Anders Berglund

text: Keväällä 2007 Berglund vastasi Göta Lejonilla esitetyn musikaalin "Sound of Music" musiikista.


title: Hohenschönhausenin vankila

text: Hohenschönhausenin vankila on entinen Itä-Saksan (DDR) turvallisuuspoliisi Stasin vankila Berliinin Alt-Hohenschönhausenin kaupunginosassa. Se on toiminut vuodesta 1994 museona ja muistomerkkinä nimellä "Gedenkstätte Berlin-Hohenschönhausen".


title: Hohenschönhausenin vankila

text: Vankilaa edelsi niin sanottu ”Erityisleiri nro 3”, jonka Neuvostoliiton turvallisuuspoliisi NKVD perusti kesäkuussa 1945 entisen NS-Volkswohlfahrtin ylläpitämän kansanruokalan ja ruokavaraston alueelle itäiseen Berliiniin. Paikalla ollut punatiilirakennus oli valmistunut 1939. Hohenschönhausenin vankileirin kautta siirrettiin poliittisista syistä vangittuja saksalaisia isommille vankileireille muualle Saksaan. Se oli ylikansoitettu ja monia vankeja kuoli nälkään ja tauteihin. Vankileiri suljettiin lokakuussa 1946, mutta alueen kellarit muutettiin salaiseksi selliosastoksi, joka toimi koko Neuvostoliiton Saksan-miehitysvyöhykkeen tärkeimpänä NKVD:n vangitsemis- ja kuulustelupaikkana. Siellä sijaitsi myös Neuvostoliiton miehitysvyöhykkeelle perustetun kymmenen vankileirin yhteinen keskushallinto, kunnes viimeiset leirit lakkautettiin vuonna 1950.


title: Hohenschönhausenin vankila

text: Vankileirialue luovutettiin vuonna 1951 vastaperustetun DDR:n oman turvallisuusviranomaisen eli Stasin käyttöön, joka rakensi 1950-luvun lopussa paikalle uuden yli 200 selliä käsittäneen vankilarakennuksen. Hohenschönhausenin vankila oli Stasin tärkein tutkintavankila aina vuoteen 1989 saakka. Useimmat DDR:n kuuluisista poliittisista vangeista päätyivät jossain vaiheessa sinne. Vankilan vieressä toimi vuoteen 1974 ”työleiri X”, jossa pidettiin Stasin pakkotyöhön tuomitsemia vankeja. Hohenschönhausenin vankila-alue oli suljettua sotilasaluetta, jota ei merkitty DDR:ssä julkaistuihin Itä-Berliinin karttoihin. Lähiseudun asukkaatkaan eivät tienneet edes vankilan olemassaolosta. Vankilan alueella toimi myös useita Stasin yksiköitä, kuten salakuuntelulaitteista vastannut Operatiivinen tekninen sektori ja vakoilutietojen käsittelykeskus. Stasin tutkintaosasto ja vankilaosasto toimivat aivan lähellä Genslerstrassen varrella.


title: Hohenschönhausenin vankila

text: Hohenschönhausenissa ei 1950-luvun jälkeen enää käytetty vankien fyysistä kidutusta, mutta henkinen painostus vietiin mahdollisimman pitkälle, jotta vangit saataisiin tunnustamaan. Vangit eristettiin täydellisesti toisistaan ja muista ihmisistä lukuun ottamatta henkilökohtaista kuulustelijaansa. Kuulusteluhuoneita oli yhtä monta kuin sellejäkin ja säännölliset kuulustelut suoritettiin lähes aina öisin. Päivisin selleissä ei saanut istua tai maata lattialla. Ulkoilu oli mahdollista vain pienessä häkkimäisessä tilassa kerran päivässä.


title: Hohenschönhausenin vankila

text: Stasi lakkasi toimimasta ja sen vangit vapautettiin kommunistisen diktatuurin kaaduttua syksyllä 1989. Hohenschönhausenin vankila suljettiin lopullisesti Saksojen yhdistyttyä lokakuussa 1990. Yksi viimeisistä vangeista oli entinen Stasin pääjohtaja Erich Mielke, joka oli pian Berliinin muurin murtumisen jälkeen otettu tutkintavankeuteen.


title: Hohenschönhausenin vankila

text: Ajatuksen Hohenschönhausenin vankilan muuttamisesta muistomerkiksi nostivat esiin sen entiset vangit 1990-luvun alussa. Rakennus julistettiin suojelluksi vuonna 1992 ja avattiin museona 1994. Muistomerkkiä on vuodesta 2000 alkaen ylläpitänyt Berliinin osavaltion ja Saksan liittohallituksen perustama itsenäinen säätiö. Vuoteen 2011 mennessä museossa oli vieraillut yli kaksi miljoonaa kävijää. Vuosittain kävijöitä on noin 330 000. Alueeseen saa tutustua vain opastetulla kierroksella. Kävijöinä on paljon koululaisryhmiä, sillä vierailu Hohenschönhausenissa kuuluu monien Berliinin seudun lukioiden ja ammattikoulujen vakio-ohjelmaan. Oppaina toimivat vapaaehtoisesti vankilan entiset vangit.


title: Varli

text: Varli on indoarjalainen kieli, jota puhutaan Intiassa Maharashtran ja Gujaratin osavaltioissa sekä Dadra ja Nagar Havelin territoriossa. Kieltä puhuu äidinkielenään 600 000 ihmistä. Varlia pidetään joskus joko gudžaratin tai bhilin murteena. "Ethnologue" ja "Glottolog" luokittelevat varlin konkanikielten ryhmään yhdessä muun muassa kuknan ja konkanin kanssa.


title: Luettelo Ranskan merivoimien aluksista

text: Luettelo Ranskan laivaston aluksista listaa Ranskan merivoimien syyskuussa 2013 palveluksessa olleet alukset.


title: Luettelo Ranskan merivoimien aluksista

text: Ranskan merivoimat muodostuvat 84 pinta-aluksesta ja kymmenestä sukellusveneestä. Näistä merkittävimpiä ovat lentotukialus, kolme maihinnousutukialusta, yksi maihinnousualus, neljä ilmatorjuntahävittäjää, kuusi sukellusveneidentorjuntafregattia ja yksitoista fregattia. Sukellusvenejoukkoihin kuuluu kuusi hyökkäyssukellusvenettä ja neljä strategista mannertenvälisin ohjuksin varustettua sukellusvenettä. Merivoimien taisteluosien tukena on neljä kevyttä tankkeria. Lueteltujen lisäksi on vielä seitsemän valtamerihinaajaa ja kaksitoista koululaivaa.


title: Luettelo Ranskan merivoimien aluksista

text: Ranskan merivoimat eivät käytä termiä hävittäjä, vaan sen sijaan alukset on luokiteltu fregateiksi. Alukset on kuitenkin luokiteltu Nato-terminologian ja runkonumeroin hävittäjiksi.


title: Luettelo Ranskan merivoimien aluksista

text: Ylläolevien lisäksi merivartiostoilla on käytössään lukuisa joukko partioaluksia, jotka kuuluvat laivaston alaisuuteen.


title: Luettelo Ranskan merivoimien aluksista

text: Lisäksi Ranskan merivoimilla on apualuksina hinaajia ja muita pienempiä aluksia.


title: Cindy Billaud

text: Cindy Billaud (s. 11. maaliskuuta 1986 Nogent-sur-Marne, Ranska) on ranskalainen aitajuoksija. Hän kilpailee 100 metrin aitajuoksussa.


title: Cindy Billaud

text: Billaud voitti pronssia alle 20-vuotiaiden EM-kisoissa Liettuan Kaunasissa vuonna 2005. Moskovan MM-kisojen 2013 loppukilpailussa hän oli seitsemäs ajalla 12,84. Zürichin EM-kisoissa 2014 Billaud oli toinen ajalla 12,79 ja Amsterdamin EM-kilpailuissa 2016 seitsemäs. Hän karsiutui välierissä Berliinin MM-kilpailuissa 2009 ja Rio de Janeiron olympialaisissa 2016. Sisäradoilla hän on ollut 60 metrin aitajuoksussa seitsemäs EM-kilpailuissa 2009 ja neljäs MM-kilpailuissa 2014.


title: Cindy Billaud

text: Billaudin ennätys on vuonna 2014 Reimsissä juostu 12,56. Billaud on 168 senttimetriä pitkä ja painaa 57 kiloa. Hän edustaa US Creteiliä.


title: Stasi-museo

text: Stasi-museo (viralliselta nimeltään "Forschungs- und Gedenkstätte Normannenstrasse", ”Normannenstrassen tutkimuspaikka ja muistomerkki”) on Itä-Saksan turvallisuuspoliisin Stasin entisessä päämajassa toimiva museo Berliinin Lichtenbergin kaupunginosassa. Stasin korttelin kokoinen rakennuskompleksi sijaitsee Frankfurter Alleen varrella, mutta päärakennuksen katuosoitteena on Normannenstrasse.


title: Stasi-museo

text: Stasin käytössä oli Lichtenbergissä noin 20 hehtaarin alue, jossa työskenteli aikanaan 8 000 ihmistä. Alue oli sotilaallisesti vartioitu ja suljettu ulkomaailmalta. Päärakennus valmistui 1961–1962. Itäberliiniläinen kansanjoukko valtasi Stasin päämajan 15. tammikuuta 1990. Viikkoa myöhemmin kansalaiskomitea päätti muuttaa rakennuksen numero 1 ”DDR:n stalinismin muisto- ja tutkimuspaikaksi”. Tätä varten perustettiin ASTAK ("Antistalinistische Aktion Berlin-Normannenstrasse") -niminen järjestö, joka avasi museon 7. marraskuuta 1990. Museossa pääsee tutustumaan muun muassa alkuperäisessä asussaan säilytettyyn Erich Mielken työhuoneeseen.


title: Stasi-museo

text: Lähirakennuksissa nro 7 ja 8 on Stasin säilyneet arkistot, joita johtaa Roland Jahn.


title: Dimitri Payet

text: Florent Dimitri Payet (s. 29. maaliskuuta 1987 Saint-Pierre, Réunion) on ranskalainen jalkapalloilija, joka edustaa Ligue 1 -seura Marseillea. Hän on pelipaikaltaan laitalinkki. Payet tunnetaan hyvästä tekniikastaan, loistavista vapareistaan ja harhauttelutaidoistaan. Hän pelaa myös Ranskan maajoukkueessa.


title: Dimitri Payet

text: Dimitri Payet aloitti ammattilaisuransa vuonna 2005 FC Nantesin joukkueessa. Hän pelasi seurassa kolmen kauden aikana reilut kolmekymmentä ottelua ja teki viisi maalia. Nantes putosi vuonna 2007 Ligue 2:een, joten Payet siirtyi pääsarjassa pelanneeseen AS Saint-Étienneen. Hän pelasi ensimmäistä kertaa eurokentillä kauden 2008-2009 UEFA Cupissa Saint-Étiennen riveissä. Payet pelasi vihreäpaidoissa viisi kautta, joista tilille kertyi lähes 130 ottelua ja yhdeksäntoista maalia.


title: Dimitri Payet

text: Vuonna 2011 Arsenal ja Chelsea FC olivat kiinnostuneita Payetista, mutta hän siirtyi Ligue 1:n puolustavaan mestariin Lille OSCiin. Siirtosumma oli arviolta yhdeksän miljoonaa euroa. Hän pelasi kolme kautta Lillessä, kunnes siirtyi vuonna 2013 Olympique Marseilleen. Ensimmäisessä ottelussaan Marseillen riveissä Payet teki kaksi maalia En Avant de Guingampia vastaan. Kaudella 2013-2014 Payet teki 36 ottelussa kahdeksan maalia ja seuraavalla kaudella yhtä monessa ottelussa seitsemän maalia.


title: Dimitri Payet

text: Heinäkuussa 2015 Payet siirtyi Englannin Valioliigan West Ham Unitediin. Hän debytoi Valioliigassa seuraavassa kuussa Arsenalia vastaan ja teki avausmaalinsa seuraavalla kierroksella Leicester Cityn verkkoon.


title: Dimitri Payet

text: Payet siirtyi takaisiin Marseilleen 25 miljoonan punnan siirtosummalla 29. tammikuuta 2017.


title: Dimitri Payet

text: Nuorten maajoukkueissa Ranskaa edustanut Payet kutsuttiin Ranskan jalkapallomaajoukkueeseen EM-karsintaotteluihin Romaniaa ja Luxemburgia vastaan vuonna 2010. Hän teki debyyttinsä Romaniaa vastaan tultuaan vaihdosta kentälle Karim Benzeman tilalle. Ensimmäisessä maaottelussaan hän syötti Yoann Gourcuffin tekemän 2-0-maalin muutama minuutti ennen loppua. Ensimmäisen maaottelumaalinsa Payet teki kesäkuussa 2015 ystävyysottelussa Belgian verkkoon. Payet valittiin vuoden 2016 EM-kisojen tähdistöön.


title: Salon keskustaajama

text: Salon keskustaajama on Salon kaupungin keskustan ja Halikon kirkonkylän kattava taajama-alue. Vuoden 2011 taajamarajauksen mukaan siellä asui noin 30 000 ihmistä, mikä on yli puolet kunnan asukasluvusta.


title: Salon keskustaajama

text: Salon keskustassa sijaitsee tärkeimmät kunnallispalvelut. Suurimmat kauppakeskukset Kauppakeskus Plaza, Kauppakeskus Linjuri ja Halikon Prisma. Kantatie 52 ja Seututie 110 risteävät taajaman alueella, mutta kantatielle rakennetaan ohitustietä taajaman itäpuolella.


title: Konstantínos Filippídis

text: Konstantínos ”Kóstas” Filippídis (, (s. 26. marraskuuta 1986 Ateena, Kreikka) on kreikkalainen seiväshyppääjä.


title: Konstantínos Filippídis

text: Filippídiksen suurin saavutus on kulta sisäratojen MM-kisoista vuodelta 2014 Sopotista. Hän on ollut MM-hallikilpailuissa lisäksi neljäs 2010 sekä seitsemäs 2012, 2016 ja 2018. Sisäratojen EM-kilpailuissa hän on sijoittunut hopealle 2017, neljänneksi 2013 sekä viidenneksi 2011 ja 2015.


title: Konstantínos Filippídis

text: Vuoden 2011 MM-kisoissa Daegussa Filippídis oli kuudes tuloksella 575. Moskovan MM-kilpailuissa 2013 hän sijoittui kymmenenneksi. Kesäolympialaisissa hän oli seitsemäs sekä 2012 että 2016. EM-kilpailuissa hän on sijoittunut viidenneksi 2012 sekä seitsemänneksi 2014 ja 2016. Vuonna 2005 hän voitti kultaa Välimeren kilpailuista sekä hopeaa universiadeista ja alle 20-vuotiaiden EM-kilpailuista.


title: Konstantínos Filippídis

text: Filippídiksen ennätys on vuonna 2015 Pariisin Timanttiliigan osakilpailussa hypätty 591, joka on myös hänen maansa ennätys. Filippídis on 187 cm pitkä, painaa 73 kiloa ja edustaa Panhelliniosia. Hän oli kahden vuoden kilpailukiellossa vuosina 2007–2009 dopingin käytön vuoksi.


title: Konstantínos Filippídis

text: Ulkoradoilla


title: Konstantínos Filippídis

text: Sisäradoilla


title: Víctor García (yleisurheilija)

text: Víctor García Blázquez (s. 13. maaliskuuta 1985) on espanjalainen estejuoksija.


title: Víctor García (yleisurheilija)

text: Helsingin EM-kilpailuissa 2012 García saavutti 3 000 metrin estejuoksussa pronssia ajalla 8.35,87. Hänen ennätys 3 000 metrin estejuoksussa on 8.15,20.


title: Petrolacosaurus

text: Petrolacosaurus on diapsideihin kuuluva matelijasuku, joka eli kivihiilikauden lopulla. Suvun ainoa laji on "P. kansensis". "Petrolacosaurus" oli hyönteissyöjä ja noin 40 senttimetriä pitkä. "Petrolacosaurus" muistutti toista varhaisiin diapsideihin kuulunutta sukua, "Araeoscelista" ja myöskin nykyisiä liskoja. "Petrolacosauruksen" fossiileja löydettiin ensimmäisenä diapsideista ja sen jäänteitä on löytynyt Kansasista, Yhdysvalloista.


title: Väärnin pappila

text:
Väärnin pappila on vuonna 1839 rakennettu vanha pappilamiljöö ja kirjailija Juhani Ahon synnyinpaikka Lapinlahdella Pohjois-Savossa.
Pappilan empiretyylinen päärakennus on valtakunnallisesti merkittävä rakennussuojelukohde.


title: Väärnin pappila

text: Marraskuussa 2008 entisöity pappila avattiin nähtävyytenä, käyntikohteena sekä kulttuurin ja kokoontumisen paikkana. Rakennuksen omistajana on Väärnin Pappila Oy, jonka ovat perustaneet kirjailija Minna Kettunen ja hänen puolisonsa muusikko Jarkka Rissanen. Pappila on myös heidän perheensä koti.


title: Friedrich Wilhelm von Bülow

text: Freidrich Wilhelm von Bülow (16. helmikuuta 1755 Falkenberg – 25. helmikuuta 1816 Königsberg) oli preussilainen kenraali ja vapaaherra, joka toimi komentajana Napoleonin sodissa. Hänet muistetaan parhaiten Berliinin menestyksekkäästä puolustamisesta ranskalaisia vastaan kesällä ja syksyllä 1813.


title: Friedrich Wilhelm von Bülow

text: Fredrich Wilhelm von Bülow kuului von Bülowin vanhan aatelissuvun niin sanottuun plüskowilaiseen haaraan. Bülow liittyi nuorena Preussin armeijaan ja ansioitui esikuntakapteenina Mainzin piirityksen aikana ensimmäisessä vallankumoussodassa vuonna 1793. Hänestä tuli sen jälkeen prinssi Louis Ferdinandin avustaja. Bülow yleni vuoteen 1808 mennessä kenraalimajuriksi. Hänet nimitettiin 1812 Itä- ja Länsi-Preussin sotilaskuvernööriksi, ja hän osallistui aktiivisesti Preussin armeijan uudelleenjärjestelyyn.


title: Friedrich Wilhelm von Bülow

text: Vuoden 1813 sodassa Bülow toimi komentajana Ludwig von Yorckin alaisuudessa. Vallattuaan Hallen 2. toukokuuta hänet nimitettiin pääkaupunki Berliinin puolustuksen johtoon. Edetessään kohti Napoleonin uhkaamaa Bautzenia Bülow löi häntä pidättelemään lähetetyt marsalkka Oudinot’n joukot Luckaun taistelussa 4. kesäkuuta. Sodan puhjettua uudelleen lyhyen aselevon jälkeen Bülow nimitettiin Preussin III armeijakunnan komentajaksi Ruotsia edustaneen Jean Baptiste Bernadotten alaisuudessa. Yhdessä he torjuivat ranskalaiset Grossbeerenin taistelussa 23. elokuuta, mikä pelasti Berliinin joutumasta vihollisen käsiin. Myös ranskalaisten toinen yritys torjuttiin Dennewitzin taistelussa 6. syyskuuta. Bülow osallistui sen jälkeen Leipzigin taisteluun ja kaupungin valtaukseen lokakuussa 1813.


title: Friedrich Wilhelm von Bülow

text: Ranskalaisten peräännyttyä Preussin alueelta Bülow johti armeijansa Westfalenin kautta Hollantiin ja Belgiaan. Hän osallistui voitokkaaseen Laonin taisteluun 9.–10. maaliskuuta 1814 ja Pariisin valtauksen yhteydessä 31. maaliskuuta hän valtasi joukkoineen Montmartren. Vuoden 1815 sodan aikana Bülow komensi Preussin IV armeijakuntaa, joka hyökkäsi ranskalaisten sivustaan Waterloon taistelussa ja myötävaikutti siten liittoutuneiden lopulliseen voittoon. Sodan jälkeen Bülow palasi Itä- ja Länsi-Preussin kuvernööriksi ja hänet palkittiin Dennewitzin kreivin arvolla. Hän kuoli jo seuraavana vuonna.


title: Friedrich Wilhelm von Bülow

text: Sotilaskirjailija Adam Heinrich Dietrich von Bülow oli Friedrich Wilhelm von Bülowin veli.


title: Unescon maailmanperintökohteet Kreikassa

text: Kreikassa on 18 Unescon maailmanperintöluettelon kohdetta. Niistä 16 on valittu puhtaasti kulttuurisin kriteerein ja kaksi eli Athos ja Meteora sekä kulttuuri- että luontokriteerein.


text: Suurin osa kohteista on antiikin ajan kohteita ja niiden arkeologisia alueita. Joukossa on myös bysanttilaisen ajan luostareita ja kaupunkeja, sekä osmani- ja venetsialaisvallan aikaisia kohteita. Ensimmäinen luetteloon lisätty kreikkalainen kohde oli Bassain Apollon Epikurioksen temppeli vuonna 1986, viimeisin puolestaan Filippoin arkeologinen alue vuonna 2016. Esityslistalla on 15 uutta kohdetta (vuonna 2016).


text: Taulukossa esitetään kustakin kohteesta:


title: Lydia Virtanen

text: Lydia (Lyydia, Lyyti) Virtanen (23. maaliskuuta 1901 Pusula – 7. huhtikuuta 1976) oli karkkilalainen kommunistinen poliitikko. Hän oli vuoden 1950 presidentinvaaleissa valitsijamies, ja häntä on sanottu "Karkkilan keisariksi".


title: Lydia Virtanen

text: Virtanen toimi Karkkilan Työväen Näyttämön ohjaajana 1930–1961 ja ohjasi muun muassa Karkkilan rautatieliikenteen 50-vuotisjuhlassa vuonna 1961 esitetyn katkelman Juhani Ahon "Rautatiestä". Hän oli punakaartissa sanitäärinä ja Valistaja-lehden päätoimittaja. Pyhäjärven kunnanvaltuustoon hänet valittiin 1928. Hän istui vankilassa 1929–1931 kommunistisesta toiminnasta. Myöhemmin hän oli kaupunginvaltuuston jäsen ja Osuusliike Tuen johtokunnan jäsen ja oli Karkkilan työväenliikkeen johtohahmo. Hänen aloitteestaan Karkkilaan perustettiin kotiseutumuseo, joka toimi vuosina 1950–1988.


title: Lydia Virtanen

text: Pusulassa syntyneen Virtasen isä oli työssä Arimaan lasiruukissa. Isän kuoltua perhe muutti 1907 Karkkilaan (silloinen Högfors)


title: Apollon Epikurioksen temppeli

text: Apollon Epikurioksen temppeli (; myös "Apollon Epikourioksen temppeli", "Apollon Bassitaksen temppeli") on antiikin aikainen Apollon Epikuriokselle omistettu temppeli Bassaissa (nykyinen Vásses) Kreikassa. Arkeologinen kohde sijaitsee syrjäisessä paikassa Arkadian vuorilla Oichalían kunnan alueella.


title: Apollon Epikurioksen temppeli

text: Temppeli on Unescon maailmanperintökohde vuodesta 1986.


title: Apollon Epikurioksen temppeli

text: Temppeli rakennettiin klassisella kaudella noin vuonna 450–425 eaa. Sen suunnitteli arkkitehti Iktinos, joka oli myös yksi Parthenonin suunnittelijoista. Nykyisin paikalla oleva temppeli on todennäköisesti rakennettu varhaisemman arkaaisen, 600-luvulla eaa. rakennetun temppelin paikalle, joka oli ilmeisesti rakennettu uudestaan jo kahdesti aiemmin noin vuosina 600 ja 500 eaa. Louhokset, josta rakennuksen kiviaines saatiin, on paikallistettu alueen pohjois- ja luoteispuolelta.


title: Apollon Epikurioksen temppeli

text: Temppeli oli yksi Figaleian kaupungin hallintaan kuuluneen Bassain alueen lukuisista pyhäköistä ja se oli omistettu Apollonille tämän ominaisuudessa alun perin sodan jumalana ja myöhemmin parantajajumalana. Apollonin paikallinen epiteetti "Epikurios", ”Auttava”, on peräisin kreikan sanasta "epikurō", ”auttaa”. Nimitys oli peräisin siitä, että jumalan nähtiin auttaneen figaleialaisia sodassa Spartaa vastaan tai estäneen ruton leviämisen peloponnesolaissodan aikana. Paikallisena Apollonin epiteettinä oli myös "Bassitas".


title: Apollon Epikurioksen temppeli

text: Temppeli oli käytössä roomalaiselle ajalle saakka. Pausanias, joka kävi paikalla 100-luvulla jaa., piti temppeliä yhtenä koko Peloponnesoksen kauneimmista ja harmonisimmista Athene Alean temppelin ohella. Ajan kuluessa temppeli raunioitui, mutta säilyi silti suhteellisen hyvin Bassain syrjäisen sijainnin ansiosta, minkä vuoksi se ei ole kärsinyt esimerkiksi sodista tai rakennuskivien uudelleenkäytöstä. Temppelin katon romahdus aiheutti kuitenkin suuria vaurioita, samoin kuin sen metallisten tukirakenteiden poistaminen jossakin vaiheessa. Temppeli on vaurioitunut myös maanjäristyksissä.


title: Apollon Epikurioksen temppeli

text: Ranskalainen arkkitehti Joachim Bocher paikansi temppelin vuonna 1765 Pausaniaan tekstin opastuksella. Arkeologiset kaivaukset alueella aloitettiin vuonna 1812. Aluksi niitä suorittivat ulkomaalaiset. Vuonna 1815 temppelin koristeosia myytiin British Museumiin. Kaivauksia jatkettiin kreikkalaisten toimesta vuosina 1902–1906 Konstantínos Kourouniótiksen, Konstantínos Romaíoksen ja Panagiótis Kavvadíaksen johdolla. Samalla osa temppelistä kunnostettiin. Uusi restaurointiohjelma käynnistyi vuonna 1975 ja uudelleen 1982. Vuodesta 1987 rakennus on peitetty kauttaaltaan valkoisella teltalla restauroinnin ajaksi raunioiden suojaamiseksi.


title: Apollon Epikurioksen temppeli

text: Vuonna 1986 temppeli liitettiin Unescon maailmanperintöluetteloon ensimmäisenä kreikkalaisena kohteena. Temppeli on yksi Kreikan parhaiten säilyneitä antiikin aikaisia temppeleitä Ateenan Hefaistoksen temppelin jälkeen. Syrjäisestä sijainnista huolimatta temppeli on yksi Kreikan tutkituimmista monien omalaatuisten arkkitehtoonisten piirteidensä vuoksi.


title: Apollon Epikurioksen temppeli

text: Temppeli on rakennettu Kotílio (Kotilion) -vuoren ylärinteelle noin 1 130 metrin korkeuteen. Temppelin arkkitehtuuri yhdistelee luovalla tavalla perinteisiä arkaaisia aineksia ja klassisen kauden innovatiisivia ideoita.


title: Apollon Epikurioksen temppeli

text: Temppeli edustaa julkisivultaan doorilaista tyyliä. Sen rakentamiseen on käytetty paikallista harmaata kalkkikiveä. Temppeli on peripteraalitemppeli ja siinä on 6 x 15 pylvästä, yhteensä 38 pylvästä. Näin se on arkaaisille temppeleille tyypillisesti suhteellisen pitkä leveyteen nähden. Temppelin stylobaatin koko on 38,24 x 14,48 metriä. Temppelissä on "naos" eli "cella" sekä "pronaos" ja "opisthodomos", joiden kummankin julkisivussa on kaksi pylvästä.


title: Apollon Epikurioksen temppeli

text: Temppeli on rakennettu poikkeuksellisesti pohjois-eteläsuunnassa. Pronaos ja ovi ovat pohjoiseen päin. Temppelin adytonissa, joka sijaitsee naoksen eteläpäässä, on kuitenkin toinen, itään päin aukeava ovi. Naoksen kummallakin sivustalla oli kaksi viiden joonialaisen puolipylvään riviä. Puolipylväät oli yhdistetty seinään lyhyillä väliseinillä niin, että pylväiden väliin jäi syvennykset. Kaksi eteläisintä puolipylvästä oli yhdistetty seinään vinoilla väliseinillä. Näiden kahden pylvään keskellä eli naoksen eteläosan keskellä oli yksi korinttilaista tyyliä edustanut pylväs, joka on varhaisin tunnettu esimerkki kyseisestä tyylistä. Pylvään jäänteet ovat nykyisin Kansallisessa arkeologisessa museossa Ateenassa. Erään teorian mukaan myös sen kummallakin puolella olleet naoksen kaksi eteläisinä puolipylvästä olisivat olleet korinttilaisia, ei joonialaisia.


title: Apollon Epikurioksen temppeli

text: Sisällä naoksessa on todennäköisesti ollut Apollonin kulttipatsas. Temppelin veistoskoristelussa ja pylväiden päissä on käytetty marmoria. Temppelin ulkopuolinen friisi oli koristelematon. Sisäpuolella naoksen joonialaisten ja korinttilaisten pylväiden yläpuolella kulki joonialainen friisi, joka esitti Heraklesta, kentauromakhiaa ja amatsonomakhiaa. Sen pituus oli 31 metriä ja sen oli mahdollisesti tehnyt Paionios. Suurin osa siitä on nykyisin British Museumissa ja osa Kansallisessa arkeologisessa museossa. Pronaoksen friisi kuvasi Apollonin paluuta Olymposvuorelle ja opisthodomoksen friisi Dioskuureja ja Leukippoksen tyttäriä. Temppelissä oli marmorilaatoista tehty harjakatto.


title: Apollon Epikurioksen temppeli

text: Temppeli on selvästi suunniteltu ottamaan valo ja varjo huomioon osana sitä, miten rakennus näyttäytyy sitä lähestyvälle katsojalle. Erään teorian mukaan temppelin keskimmäinen korinttilainen pylväs oli suunniteltu heijastamaan kesäpäivänseisauksen päivän ensimmäisiä auringonsäteitä, jotka osuivat siihen idänpuoleisesta ovesta. Toisen teorian mukaan valo on valaissut Apollonin patsaan, joka on ollut adytonin länsiseinustalla. Tämän kaiken voidaan nähdä yhdistyvän Apollonin rooliin auringon ja valon jumalana.


title: Apollon Epikurioksen temppeli

text: Tutkijoiden mukaan varhaisempi arkainen temppeli sijaitsi samansuuntaisena noin 10 metriä etelämpänä, ja siinä oli suunnilleen samanlainen pohja- ja sisätilaratkaisu sekä ovi itäpuolella. Myöhemmässä temppelissä arkaaisen temppelin perusidea vaikuttaa sovitetun peristyyliin, mikä teki temppelistä suuremman. Tämä selittää osaltaan monia temppelin erikoisuuksia.


title: Karkkilalainen

text: Karkkilalainen on Karkkilassa kerran viikossa ilmestyvä ilmaisjakelulehti, jota voi myös tilata. Lehteä julkaisee Karkkilan Mediatalo oy, jonka omistaja on Keke Asposalo, ja lehden päätoimittaja on Heikki Savola. Sen painosmäärä on 11 500 kappaletta.


title: Karkkilalainen

text: Lehden perustivat vuonna 1991 Helena ja Hannu Parovuori. Vuonna 1997 sen osti Länsi-Uusimaa Oy, vuonna 2004 lehti siirtyi Suomen Lehtiyhtymän omistukseen. Vuosina 1999–2005 lehden osaomistajana oli nykyinen päätoimittaja Heikki Savola. Vuonna 2013 lehti siirtyi Keskisuomalainen-konsernin omistukseen Lehtiyhtymän kaupan kautta. Lehti oli lopetusuhan alla loppuvuonna 2013, mutta sen osti Karkkilan Mediatalo Oy ja jatkaa sen julkaisemista.


title: Saint-Gaudens

text: Saint-Gaudens on kunta Lounais-Ranskassa Haute-Garonnen departementissa Midi-Pyrénées'n alueella. Paikallinen nähtävyys on 1000-luvulta peräisin oleva romaaninen kirkko "Église Saint-Pierre-et-Saint-Gaudens". Kunnassa on myös paperiteollisuutta.


title: Fincos

text: Fincos Oy oli suomalainen Turussa toiminut kosmetiikka- ja kasvinsuojelualan yritys, joka toimi Huhtamäki-yhtymän osana 1956–1976 ja myytiin sitten ruotsalaiselle KemaNordille ja 1992 edelleen saksalaiselle Henkelille.


title: Fincos

text: Fincos perustettiin vuonna 1956 Huhtamäki-yhtymään kuuluneen Lääketukku Oy:n osastoksi, valmistamaan ulkomaisia kosmetiikkatuotteita Suomessa lisenssillä ja pian myös kehittämään omia suomalaisia kosmetiikkatuotteita. Lääketukku oli tuonut kosmetiikkaa maahan jo vuosia, mutta yhtymässä katsottiin kosmetiikkaliiketoiminnan sujuvan paremmin oman erikoistuneen yhtiön puitteissa.


title: Fincos

text: Fincoksen ensimmäisiä omia tuotesarjoja oli "Délice", jolle löydettiin myös vientimarkkinoita 1961 Tanskasta ja Norjasta. Lisenssivalmistustuotteita olivat alkuvuosina muun muassa italialainen "Victor"-miestenkosmetiikka ja englantilaisen Gala of Londonin "Gala"- ja "Girl"-meikkisarjat. Vuonna 1959 Huhtamäki osti Fincoksen laajennukseksi helsinkiläisen Oy Idman & Arvela Ab:n. Sen vanhahtavasta valikoimasta ei kuitenkaan säilytetty montakaan tuotetta.


title: Fincos

text: Suihkepulloihin pakatut tuotteet tulivat suosioon 1950-luvun lopulla. Fincos panosti aerosolituotteisiin, ja "Délice"-hiuslakan ohella sen tuotantolinjoilla alettiin pakata suihkepulloihin myös hyönteismyrkkyjä. Tämä merkitsi alkua Fincoksen laajentumiselle kosmetiikasta kasvinsuojeluun.


title: Fincos

text: Vuonna 1962 alkoi Fincoksen nousu, kun yhtiö solmi lisenssisopimuksen "Substral"-kasviravinteen valmistamisesta. Kosmetiikassa nousun aloitti sopimus Yhdysvaltain suosituimman merkin "Avonin" lisenssivalmistuksesta. Avonin kauppatapaa, ovelta ovelle tapahtuvaa kotimyyntiä ei Suomessa otettu käyttöön, vaan Avonia myytiin muun kosmetiikan tavoin tuolloin yleisten, ympäri maata sijaitsevien pienten kemikalioliikkeiden kautta.


title: Fincos

text: Kasvaneen tuotannon myötä Fincokselle valmistui 1970 Turun Artukaisiin uusi toimitalo, jonka suunnittelivat omassa toimistossaan diplomi-insinööri Esko Toiviainen ja arkkitehti Tarja Salmio-Toiviainen. Suosikkituotteiksi 1970-luvulla muodostuivat saksalaisen Scheringin kehittämä "Betanal"-kasvinsuojeluaine ja Fincoksen oma ihon- ja hiustenhoitosarja "Peach", jota vietiin myös Tanskaan.


title: Fincos

text: 1970-luvun puolivälissä Huhtamäki ja ruotsalainen KemaNord sopivat keskinäisen kilpailun rajoittamisesta ja päällekkäisyyksien karsimisesta, ja Fincos siirtyi KemaNordin tytäryhtiölle Barnängen Ab:lle. Vuonna 1992 Barnängenin omistajaksi tuli saksalainen Henkel, ja suomalaisen tytäryhtiön nimeksi tuli Henkel Fincos Oy. Vuodesta 1998 Henkel Fincos on ollut Henkel Norden Oy:n aputoiminimi.


title: Fincos

text: Suurimmillaan Fincos työllisti 1970-luvun alkupuolella 75 henkilöä. Fincoksen toimitusjohtana toimi vuodesta 1963 Ossi Kuusniemi (1933–2014), joka jatkoi tehtävässä vielä Barnängenin aikanakin.


title: Rauno Lahtinen

text: Rauno Lahtinen (s. 1968 Kokemäki) on kulttuurihistorioitsija ja tietokirjailija. Lahtinen on Turun yliopiston dosentti, joka on erikoistunut kaupunkirakentamisen historiaan ja ympäristöhistoriaan sekä kansanperinteen tutkimiseen.


title: Rauno Lahtinen

text: Lahtinen väitteli filosofian tohtoriksi Turun yliopistossa vuonna 2005 väitöskirjalla "Ympäristökeskustelua kaupungissa. Kaupunkiympäristö ja ympäristöasenteet Turussa 1890–1950". Väitöskirja tarkastelee ympäristöasenteiden muuttumista sanomalehtiaineiston avulla. Tutkimus osoittaa mm. miten käsitys ympäristöstä muuttui sotien vaikutuksesta, ja että ympäristötietoisuus syntyi vähitellen jo 1900-luvun alkupuoliskolla. Kaupunkiympäristön historian dosentuurin Lahtinen sai vuonna 2007.


title: Rauno Lahtinen

text: Lahtinen tunnetaan erityisesti Turun historiaa käsittelevistä teoksistaan. Esimerkkinä mainittakoon tähän mennessä neliosainen kirjasarja "Turun puretut talot", joka kertoo useiden satojen keskusta-alueelta purettujen talojen tarinat. Yhdessä Hannu Laaksosen kanssa kirjoitettu "Kävely puistojen Turussa", joka on yksi kolmesta Lahtisen ”kävelykirjasta”, palkittiin vuoden 2009 parhaana kotiseututietokirjana. Turkuseura ry valitsi Lahtisen kulttuuriturkulaiseksi vuonna 2016.


title: Rauno Lahtinen

text: Kirjailijalle eivät ole vieraita myöskään monet tapakulttuuriimme liittyvät aiheet. Hän on perehtynyt kirjoissaan mm. tupakan ja saippuan kulttuurihistoriaan sekä kirjoittanut suomalaisen sisun ja Sisu-pastillin tarinan. Lahtinen oli myös mukana käsikirjoittamassa Jouko Aaltosen ohjaamaa dokumenttielokuvaa "Taistelu Turusta" (2011).


title: Dragonette

text: Dragonette on vuonna 2005 perustettu kanadalainen, elektronista musiikkia soittava yhtye Torontosta, Ontariosta. Yhtye koostuu laulaja-lauluntekijä Martina Sorbarasta, basisti-tuottaja Dan Kurtzista (mukana myös The New Dealissä) sekä rumpali Joel Stoufferista.


title: Dragonette

text: Dragonette julkaisi nimeään kantavan EP-levyn ennen sopimuksen solmimista Mercury Recordsin kanssa sekä siirtymistä Lontooseen, jossa he nauhoittivat sekä julkaisivat heidän kohtalaisen kriittisen vastaanoton saaneen Galore-debyyttialbumin. Toinen studioalbumi, Fixin to Thrill julkaistiin vuonna 2009. Yhtyeen kolmas studioalbumi, Bodyparts julkaistiin 22. syyskuuta 2012.


title: Dragonette

text: AlbumitEP:tSingletVierailevana yhtyeenä


title: Valcabrère

text: Valcabrère on kunta Lounais-Ranskassa Haute-Garonnen departementissa Midi-Pyrénées'n alueella. Kunnassa on 1100-luvulta peräisin oleva basilika Saint-Just de Valcabrère.


title: Montmaurin

text: Montmaurin on kunta Lounais-Ranskassa Haute-Garonnen departementissa Midi-Pyrénées'n alueella. Vuonna 1946 alueelta löydettiin roomalaisen huvilan rauniot. Se on suurin mitä on löydetty Ranskasta. Huvilassa on 200 huonetta, ja ne ovat sisustettu marmorilla ja mosaiikilla.


title: Idoling!!!

text: Idoling!!! (アイドリング!!! "Aidoringu!!!") on japanilainen televisio-ohjelma, jossa on mukana Fuji TV:n kokoama tyttöbändi idolijoukko. Joukon tavoitteena on seurata kun tytöt kasvavat idoleiksi ja kokevat lukuisia asioita. Joukkoon kuuluu tällä hetkellä 24 aktiivista jäsentä lukuisista kykytoimistoista. Idolingin tärkein vetonaula on heidän TV-ohjelma, josta näytetään viikoittain muutamia uusia jaksoja FUJI TV ONE-kanavalla. Sitä on näytetty 30. lokakuuta 2006 lähtien ja siitä on tullut jo yli 1000 jaksoa. Ohjelmansa lisäksi he julkaisevat albumeita, singlejä sekä erikoismateriaalia sisältäviä DVD-levyjä sen rinnalla kun tekevät live-esiintymisiä ja konsertteja.


title: Catalina

text: Catalina voi tarkoittaa:


title: Uinnin pitkän radan Euroopan-mestaruuskilpailut 1977

text: Uinnin pitkän radan Euroopan-mestaruuskilpailut järjestettiin vuonna 1977 14. kertaa. Kilpailut pidettiin Ruotsin Jönköpingissä 14.–21. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja miesten vesipallo.


text: Isäntämaa


title: Barbazan (Haute-Garonne)

text: Barbazan on kunta Lounais-Ranskassa Haute-Garonnen departementissa Midi-Pyrénées'n alueella. Se tunnetaan kylpylästä, joka on rakennettu vuonna 1901. Kylpylän vedessä on runsaasti kalsiumia ja magnesiumia.


title: Terässiipi

text: Terässiipi on suomalainen polkupyörämerkki, jota valmisti Teräs Oy 1930-luvulta vuoteen 1980 saakka Sulvalla Vaasan lähistöllä. Teräs Oy:n luopuessa valmistuksesta sitä jatkoi Pohjanpyörä Oy vuoteen 1986, jolloin yhtiön valmistus ajettiin alas. Seuraavana vuonna toimintaa jatkoi Hangossa Helkaman tytäryhtiö Tähtipyörä Oy, samalla pyörän merkki muuttui Tähtipyöräksi. Terässiipi oli Suomen kolmanneksi suurin polkupyörämerkki Tunturin ja Helkaman jälkeen. Merkin brändi oli 1982 ""Turvallinen Terässiipi"", joka on merkitty sen logoon.


title: Terässiipi

text: Vuonna 1982 Terässiivestä valmistettiin seuraavia malleja:


title: Saint-Aventin

text: Saint-Aventin on kunta Lounais-Ranskassa Haute-Garonnen departementissa Midi-Pyrénées'n alueella. Se on kylä Larboustin laaksossa Pyreneillä. Kylän romaaninen kirkko on historiallinen nähtävyys.


title: Cazeaux-de-Larboust

text: Cazeaux-de-Larboust on kunta Lounais-Ranskassa Haute-Garonnen departementissa Midi-Pyrénées'n alueella. Se on kylä Larboustin laaksossa Pyreneillä. Kylän romaaninen kirkko, ja erityisesti sen freskot ovat nähtävyys.


title: Saint-Lary-Soulan

text: Saint-Lary-Soulan on kunta Lounais-Ranskassa Hautes-Pyrénées'n departementissa Midi-Pyrénées'n alueella. Siellä sijaitsee Pyreneitten johtava laskettelukeskus Pla d'Adet. Kunnasta kuuluu alueita Pyreneiden kansallispuistoon.


title: Ederson (jalkapalloilija, 1986)

text: Ederson Honorato Campos eli Ederson (s. 13. tammikuuta 1986) on brasilialainen jalkapalloilija, joka on tällä hetkellä uratauolla ilman seuraa. Hän edusti seurajoukkuetasolla viimeisimmäksi Brasilian Série A:ssa pelaavaa Flamengoa. Oikeajalkainen Ederson on pelipaikaltaan hyökkäävä keskikenttäpelaaja.


title: Karkkilan Työväen Näyttämö

text: Karkkilan Työväen Näyttämö on vuonna 1908 perustettu ammattijohtoinen harrastajateatteri, Suomen vanhimpia harrastajateattereita. Teatterin kesäesitykset järjestetään nykyisin Fagerkullan museoalueen pihanäyttämöllä, talvisin esitykset pidetään Karkkisalissa..


title: Karkkilan Työväen Näyttämö

text: Teatteri on toiminut yhtäjaksoisesti lukuuottamatta lyhyttä vaihetta 1960-1970-luvulla. Toiminnan aktivoi uudestaan Aatos Mäkelä. Teatterin ohjelmistoon on kuulunut niin perinteisiä näytelmiä kuin paikallisten kirjoittajienkin tekstejä. Vuosittain on ollut vähintään yksi ensi-ilta. Ensimmäinen esitys pidettiin 1907, jolloin näytelmänä oli "Rikosten syyt". 90-vuotis-juhlanäytelmä oli Mihail Bulgakovin "Kokonaan uusi ihminen". Karkkilan rautatieliikenteen 50-vuotisjuhlassa vuonna 1961 teatteri esitti katkelman Juhani Ahon "Rautatiestä".


title: Karkkilan Työväen Näyttämö

text: Vuosien saatossa on ohjaajana toiminut muun muassa Matti Poskiparta Työväen Näyttämöiden Liitosta ja Virpi Tummavuori, joka on toiminut myös koreografina. Nykyisin teatterin puheenjohtaja ja ohjaaja on Mika Nikander.


title: Senad Lulić

text: Senad Lulić (s. 18. tammikuuta 1986 Mostar, Jugoslavian SLT) on bosnialainen jalkapalloilija, joka edustaa seurajoukkuetasolla Laziota ja maajoukkuetasolla Bosnia ja Hertsegovinaa. Pelipaikaltaan hän on vasen laituri.


title: Senad Lulić

text: Lulić on edustanut aikuistasolla myös sveitsiläisiä FC Chur 97:ää (2003–2006), AC Bellinzonaa (2006–2008), Grasshopper Club Zürichiä (2008–2010) ja BSC Young Boysia (2010–2011). Lazioon hän siirtyi vuonna 2011.


title: Senad Lulić

text: Lulić edusti Bosnian ja Hertsegovinan maajoukkuetta sen ollessa ensimmäistä kertaa mukana MM-kisoissa vuonna 2014.


title: Norman Lane

text: Norman Douglas "Norm" Lane (6. marraskuuta 1919 Toronto, Kanadan dominio, Brittiläinen imperiumi – 6. elokuuta 2014 Hamilton) oli kanadalainen ratameloja ja olympiamitalisti.


title: Norman Lane

text: Lane voitti kanadalaisyksiköiden 10 000 metrin matkalla olympiapronssia Lontoossa 1948. Helsingissä 1952 hän sijoittui samalla matkalla viidenneksi. Lanen Kenneth-veli oli myös ratamelonnan olympiamitalisti.


title: Norman Lane

text: Lane kuoli Hamiltonissa 94-vuotiaana 6. elokuuta 2014.


title: HitchBOT

text: hitchBOT on robotti, jonka tarkoitus on matkustaa liftaten Kanadan halki. Robotti aloitti matkansa Halifaxista 27. heinäkuuta 2014. Matkan määränpää on Victoria Brittiläisessä Kolumbiassa. Projektin idean keksi McMasterin yliopiston apulaisprofessori David Harris Smith. Hitcbot saa energiansa aurinkokennoista, mutta se voidaan ladata myös auton tupakansytyttimestä. HitchBOT matkusti onnistuneesti läpi Kanadan. Yhdysvalloissa sen matka päättyi noin 500 kilometrin jälkeen. Robotti löytyi rikottuna Philadelphiasta elokuussa 2015.


title: Ogenyi Onazi

text: Ogenyi Onazi (s. 25. joulukuuta 1992) on Nigeriassa syntynyt jalkapalloilija, joka edustaa seurajoukkuetasolla Laziota ja maajoukkuetasolla Nigeriaa. Onazi on pelipaikaltaan puolustava keskikenttäpelaaja.


title: Nokia Lumia 635

text: Nokia Lumia 635 on Microsoft Mobilen valmistama älypuhelin. Puhelin on saatavilla keltaisena, vihreänä, oranssina, valkoisena ja mustana. Nokia Lumia 635 eroaa Nokia Lumia 630 -mallista, siinä että se tukee 4G:tä, Lumia 630 vain 3G:tä, toinen ero on se, että Lumia 630 mallin kuoret ovat mattapintaiset, Lumia 635:n taas kiiltävän muoviset.


title: Nokia Lumia 635

text: Näyttö:


title: Sveitsin siviililaki

text: Sveitsin siviililaki (, , , ) on Sveitsin pääasiallinen yksityisoikeudellisen sääntelyn kokoava laki.


title: Sveitsin siviililaki

text: Siviililaki hyväksyttiin 10. joulukuuta 1907, ja se astui voimaan 1. tammikuuta 1912. Se on pitkän aikaisempien eri kantoneissa voimassaolleiden siviililakien koontamisen tulos. Aikaisemmista laeista siihen vaikutti voimakkaimmin Johan Caspar Bluntschlin Zürichin kantonille laatima "Privatrechtliche Gesetzbuch für den Kanton Zürich", mutta siinä on myös piirteitä Länsi-Sveitsissä ja Ticinossa voimassa olleesta Code Napoléonista, ja siinä otettiin huomioon myös Bernissä, Luzernissa, Solothurnissa ja Aargaussa voimassa ollut Itävallan siviililaki. Lain laati Eugen Huber ensin saksaksi, ja sen käänsi ranskaksi Virgile Rossel ja italiaksi Brenno Bertoni (retoromaani ei ollut tuolloin Sveitsin virallinen kieli).


title: Sveitsin siviililaki

text: Siviililaki sai vaikutteita Saksan Bürgerliches Gesetzbuchista ja osittain Ranskan Code Civilestä, mutta enemmistö vertailevan oikeustieteen asiantuntijoista katsoo sen lähtökohdaksi jonkin muun.


title: Sveitsin siviililaki

text: Siviililaki jaetaan johdatuksen lisäksi (kymmenen ensimmäistä pykälää) viiteen pääosastoon ("kirjaan"):


title: Sveitsin siviililaki

text: Turkin siviililaki on osittain muokattu versio Sveitsin siviililaista. Se omaksuttiin vuonna 1926 Mustafa Kemal Atatürkin presidenttikautena osana hänen suunnitelmiaan Turkin modernisoimiseksi ja sekularisoinniksi.


title: Vladimir Beara

text: Vladimir Beara (2. marraskuuta 1928 Zelovo, Serbien, kroaattien ja sloveenien kuningaskunta – 11. elokuuta 2014 Split, Kroatia) oli Jugoslaviaa edustanut kroaattitaustainen jalkapallomaalivahti, jalkapallovalmentaja ja olympiamitalisti.


title: Vladimir Beara

text: Beara saavutti Jugoslavian jalkapallomaajoukkueessa olympiahopeaa Helsingissä 1952. Loppuottelussa Jugoslavia hävisi Unkarille 2–0.


title: Uralvagonzavod

text: Uralvagonzavod eli UVZ (), täydellisemmin () on vuonna 1936 junanvaunutuotannon aloittanut Venäjän Sverdlovskin alueen Nižni Tagilissa kotipaikkaansa pitävä siviili- ja sotilasajoneuvojen ja työkoneiden valmistaja. Yhtiömuodoltaan se on osakeyhtiömuotoinen (OAO) konserni, johon kuuluu yli 20 tutkimus- tai tuotantolaitosta. Konserni on yksi Venäjän suurimmista tieteellis-teollisista (= aseteollisuuden) konserneista.